Μαζί μ’ αυτά, δοκιμάζεται σοβαρά η ικανότητα της κυβέρνησης να αντιμετωπίσει τις πολύπλευρες καταστάσεις, η αξιοπιστία της Αντιπολίτευσης να προωθήσει την όποια θετική βάση προσφοράς, η δυνατότητα της Οικονομίας να αντέξει, η ικανότητα των Παραγωγικών Φορέων να συνεχίσουν να κάνουν τη δουλειά τους, το κατά πόσον μπορεί να ανταποκριθεί το Κράτος στο ρόλο του.\n✔ Γυμνή η Μαίρη Συνατσάκη στο Instagram για την Ημέρα της Γυναίκας\n✔ Ευγενία Νιάρχου: Άκρως αποκαλυπτική με ανάποδο ντεκολτέ, φορώντας μόνο τα κοσμήματά της.\n✔ Λεωνίδας Κουτσόπουλος: Κρίστη, η γαλανομάτα Θεσσαλονικιά γιατρός με την οποία έχει σχέση.\n✔ Ο Χάρης Χριστόπουλος φωτογραφίζει την Αννίτα Μπραντ να κοιμάται και το Instagram στάζει μέλι.\n✔ Η μητέρα της Αθηνάς Οικονομάκου είναι μια πολύ εντυπωσιακή γυναίκα -Ξανθιά με πράσινα μάτια.\n✔ Νεαρή γυναίκα έκανε πρόταση γάμου στον Πούτιν -«Βλάντιμιρ παντρέψου με, σε παρακαλώ»\n✔ To viral βίντεο με τα 6 εκατ. views με τον έρωτα ενός σκύλου με μια μαύρη γάτα .\n✔ Οι ώριμες γυναίκες έχουν βρει νέο ιντερνετικό στέκι γνωριμιών!.\n✔ Βίκυ Καγιά: Ποζάρει στο φακό και μας δείχνει το πρόσωπό της χωρίς φίλτρα και μακιγιάζ!\n✔ Η Δανάη Μιχαλάκη αποκάλυψε πολλά για τις Άγριες Μέλισσες\n✔ Σάκης Τανιμανίδης: Το γεμάτο αγάπη μήνυμα για τις… γυναίκες της ζωής του!\n✔ Το πρωινό: Τα έχασε η Φαίη Σκορδά με την μεγάλη αλλαγή της Βασιλικής Ανδρίτσου!\n✔ My Style Rocks 3: Ποια αποχωρεί αυτήν την εβδομάδα;\nΚαι φυσικά δεν θέλω να πω ότι «φταίνε» οι ίδιοι οι άνθρωποι για τις «ειδήσεις» που τα ηλεκτρονικά Μ.Μ.Ε. προβάλλουν γι αυτούς .\nΟύτε οι συντάκτες που τα γράφουν. Όλο και κάτι θα πρέπει να γράψουν και όχι αναγκαστικά μόνο για τα γεγονότα στον Έβρο, τους νεκρούς από τον κοροναιό, τη νέκρωση της αγοράς και τη γενικευμένη κρίση. Αλλά προς Θεού! «Εξέλιπαν» εντελώς κρίση, σκέψη, ευαισθησία, λογική; Περνάμε ΠΟΛΥ δύσκολες μέρες. Αυτή η ελαφρότητα δεν μπορεί να περιοριστεί;\nΔεν θέλω ούτε να διανοηθώ καν τι μπορεί να γράφεται εάν – φτου… φτού…. φτού που έλεγε η γιαγιά μου- τα πράγματα γίνουν χειρότερα.


360 μοιρών διαδραστικά βίντεο - δημιουργία βίντεο 360 μοιρών. Μετακίνηση στο 360 βίντεο. Δημιουργία βίντεο 360 μοιρών - δημιουργία.\n360 μοιρών διαδραστικά βίντεο - δημιουργία βίντεο 360 μοιρών. Μετακίνηση στο 360 βίντεο. Δημιουργία βίντεο 360 μοιρών - δημιουργία. 360 βίντεο βαθμό δημιουργήσει με 6 κάμερες, ισχυρούς υπολογιστές και το λογισμικό. Στο βίντεο, μπορείτε να δείτε σε όλες τις κατευθύνσεις και να σαρώσει τις ευχαριστίες κάμερα στην 360 διαδραστική τεχνολογία βίντεο. Σήμερα λειτουργούν 360 βίντεο βαθμό καθαρά για Mac, Win και Linux Pc, κινητές συσκευές για να λειτουργήσει.


Παρέμβαση της Φωτεινής Πιπιλή για τους λαθρομετανάστες ~ KARATHEODORIS\nΠαρέμβαση της Φωτεινής Πιπιλή για τους λαθρομετανάστες\nΈχουμε μάθει να λέμε τα κακά αλλά και τα καλά για κάθε παράταξη, πέρα από την όποια γόνιμη κριτική. Ειδικά για το θέμα της λαθρομετανάστευσης που ταλανίζει τον Έλληνα εδώ και χρόνια, κάθε παρέμβαση προς τη θετική κατεύθυνση πρέπει και να προβάλλεται και να επικροτείται.\nΗ παρέμβαση της Φωτεινής Πιπιλή με ερώτηση της στην αρμόδια υφυπουργό, κυρία Τζάκρη (γνωστή για πολλά ανομήματα) μόνο ως θετική μπορεί να χαρακτηριστεί για το θέμα μισθώσεων ακινήτων σε λαθρομετανάστες. Δείτε τα βίντεο και θα καταλάβετε (Πατα εδώ)\nΣχόλια δεν χρειάζονται πέρα από τη λεπτομέρεια ότι η Φωτεινή Πιπιλή μιλάει ευθέως για λαθρομετανάστες, μια στροφή σε σχέση με την διαλεκτική της Ν.Δ. επί εποχής Καραμανλή. Ελπίζουμε ότι αυτά θα τα θυμούνται και μόλις αναλάβουν, ώστε να μην δούμε ξανά φαινόμενα Πάκη Παυλόπουλου.\nπηγή: Φωτεινή Πιπιλή\nCategories: ΛΑΘΡΟΜΕΤΑΝΑΣΤΕΥΣΗ, ΠΙΠΙΛΗ, ΤΖΑΚΡΗ


Ανοίξετε την Πόρτα σας! (Βιβλίο με Δωρεάν 2CD) - ΚΑΡΑΣ Ι.ΣΙΜΩΝ\nΑρχική > Θεολογία > Εορταστικά > Χριστούγεννα > Ανοίξετε την Πόρτα σας! (Βιβλίο με Δωρεάν 2CD)\nΑνοίξετε την Πόρτα σας! (Βιβλίο με Δωρεάν 2CD)\n1 Ανοίξετε την Πόρτα σας! (Βιβλίο με Δωρεάν 2CD) - ΚΑΡΑΣ Ι.ΣΙΜΩΝ


Τελικά, μεγαλώνουν «Ελληνάκια» στην Αυστραλία; – ΦΑΡΟΣ Ομογένειας\nΝοέμβριος 23, 2018 Νοέμβριος 22, 2018 ΟΜΟΓΕΝΕΙΑΚΑ-ΠΑΡΟΙΚΙΑΚΑ-ΚΟΙΝΟΤΗΤΕΣ\nΘΕΟΔΩΡΑ ΜΑΪΟΥ/ neoskosmos.com\nΘέλουμε να μιλούν Ελληνικά, να συνδιαλέγονται με τον παππού και τη γιαγιά, να παρελαύνουν στις εθνικές επετείους κουνώντας περήφανα τις ελληνικές σημαιούλες κι ας μην έχουν ιδέα γιατί το κάνουν, να λαμβάνουν θεία κοινωνία και ας αγνοούν τη σημασία της και, φυσικά, να αγαπούν την πατρίδα των προγόνων τους κι ας μην την έχουν δει ούτε στο χάρτη, πόσο μάλλον από κοντά.\nΜήπως όμως ήρθε η ώρα να αναλογιστούμε… πόσο δίκαιο, θεμιτό και εφικτό είναι τελικά για τη νέα γενιά ελληνόπουλων της Αυστραλίας να καταφέρουν όλα αυτά;\n«Αυτό είναι ένα θέμα το οποίο διαρκώς θα το βρίσκουμε μπροστά μας έως ότου κατανοήσουμε όλοι, γονείς, παππούδες και γιαγιάδες, ότι για να έχουμε το θεμιτό αποτέλεσμα πρέπει εμείς οι ίδιοι να διδάξουμε τα παιδιά μας, μέσα από τον δικό μας τρόπο ζωής, τι ακριβώς σημαίνει να είσαι Έλληνας, να τους εισάγουμε στα πραγματικά ήθη, έθιμα και παραδόσεις της πατρίδας μας που δεν περιορίζονται στα βασικά και τα εύκολα αλλά απαιτούν να εμβαθύνουμε σε ζητήματα ιστορίας, γεωγραφίας και πολιτισμού» λέει στον «Νέο Κόσμο» ο πρώην εκπαιδευτικός και δάσκαλος Ελληνικών, Ιωάννης Μητρουσίδης.\nΟ κ. Μητρουσίδης γεννήθηκε στο Φλάμπουρο Φλώρινας, είναι πρόεδρος της Αδελφότητας Δυτικής Μακεδονίας «Παύλος Μελάς» και συμμετέχει στην «Οργανωτική Επιτροπή του Φεστιβάλ «Δημήτρια» της Παμμακεδονικής Ομοσπονδίας Νότιας Αυστραλίας.\nΓια τον δραστήριο εκπαιδευτικό, ο οποίος γεννήθηκε και μεγάλωσε στην Βόρεια Ελλάδα, το μυστικό της επιτυχημένης γνώσης κρύβεται μέσα στο σπίτι των ίδιων των γονέων.\nΜήπως τελικά, όμως, οι ίδιοι οι γονείς και η αθάνατη, περήφανη ελληνική οικογένεια δεν το ξέρει ή και αρνείται πεισματικά να το δει;\nΣύμφωνα με τον κ. Μητρουσίδη, σημασία δεν έχει να πιέσουμε με «πρέπει» και χίλιους-δυό κανόνες τα παιδιά μας να αγαπήσουν τα Ελληνικά, αλλά να βρούμε εμείς οι ίδιοι τρόπους να εμπνεύσουμε, από τη βρεφική ακόμα ηλικία, τα νέα ελληνόπουλα μέσα από τη μουσική, το χορό, τα τραγούδια, τα διάφορα παιδικά τηλεοπτικά προγράμματα, τις παροικιακές εκδηλώσεις και, φυσικά, με τον παραδειγματισμό «με το να μιλάμε και εμείς οι ίδιοι Ελληνικά, δείχνοντας στα παιδιά μας καθώς μεγαλώνουν γιατί και πόσο σημαντικό είναι να γνωρίζουμε και να αποδεχόμαστε την ταυτότητά μας και, φυσικά, να αγκαλιάζουμε τις ρίζες μας.\n«Ένα παιδί μαθαίνει πρώτα από τους γονείς και μετέπειτα από τους εκπαιδευτικούς γι’ αυτό η συνεργασία των δύο πλευρών με μεγάλους υποστηρικτές και αρωγούς τον παππού και την γιαγιά, οφείλει να δημιουργήσει ένα ελληνικό περιβάλλον όπου το παιδί νιώθει ασφαλές και χαρούμενο. Μόνο τότε θα νιώσει ελεύθερο να προσπαθήσει. Μόνο τότε τα παιδιά θα αρχίσουν να δείχνουν ένα ενδιαφέρον στο διαφορετικό. Από τη στιγμή εκείνη είναι πλέον χρέος του δασκάλου να δημιουργήσει ένα περιβάλλον που θα εμπνεύσει τα παιδιά να εξερευνήσουν την ιστορία τους και να αναπτύξουν την περιέργεια για αυτό που λέγεται Ελλάδα και όλοι δοξάζουν.\n«Αν εμείς οι ίδιοι, όμως, δεν είμαστε πρωτίστως πραγματικοί Έλληνες, και με αυτό δεν εννοώ μόνο Έλληνες στα χαρτιά, στα λόγια και στο διαβατήριο, αλλά επί της ουσίας, αν εμείς οι ίδιοι δεν είμαστε γνώστες του παρελθόντος και της ιστορίας μας, αν δεν μιλάμε την γλώσσα μας σωστά και δεν τολμούμε να ρισκάρουμε μαζί με τα παιδιά μας, να κάνουμε λάθος, να γελάσουμε με τα σφάλματά μας και να μάθουμε από αυτά τότε πώς ακριβώς θα εμπνεύσουμε τα αγαπημένα μας μικρά παιδιά να γίνουν συνεχιστές της πολιτιστικής και πολιτισμικής κληρονομιάς μας»;\nΤα παιδιά μαθαίνουν ό,τι βλέπουν, επαναλαμβάνουν ό,τι ακούν και απορρίπτουν ό,τι δεν καταλαβαίνουν.\nΠαρά τα εκατοντάδες ελληνικά σχολεία, τα κατηχητικά και τις εκκλησίες, μια επίσκεψη σε ένα οποιοδήποτε ελληνικό σχολείο της Αυστραλίας σήμερα, αρκεί για να καταλάβει -αυτός που θέλει και τον ενδιαφέρει να καταλάβει- ότι στην πλειοψηφία τους οι τρίτες και τέταρτες γενιές Ελλήνων της Αυστραλίας, δεν μιλούν Ελληνικά. Και αν μιλούν, δεν μιλούν σωστά. Το παιδί δεν μιλά σωστά. Ο πατέρας δεν μιλά σωστά. Η μητέρα δεν μιλά σωστά. Η δασκάλα και ο δάσκαλος δεν μιλούν σωστά.\nΠόσες φορές δεν έχουμε όλοι βρεθεί μπροστά σε ανάλογα περιστατικά που οι γονείς ζητούν από το παιδί να μιλήσει Ελληνικά. Πόσο δύσκολο είναι να καταλάβουμε ότι μια σπαστή καλημέρα, ένα παιδικό τραγουδάκι και ένα ποίημα δύο προτάσεις όλες και όλες δεν είναι Ελληνικά;\nΠόσο δύσκολο είναι να καταλάβουμε ότι τα παιδιά μας για να είναι Έλληνες, πρέπει και να μιλούν, να διαβάζουν και να γράφουν Ελληνικά;\nΚαι όμως τελευταία φαίνεται ότι κανείς δεν ενοχλείται και κανείς δεν προσπαθεί. Αρκεί σε όλους μας απλώς το παιδί να «πετάει πού και πού» στον καημένο τον παππού που περιμένει και την καημένη την γιαγιά που καμαρώνει, τα βασικά. Ας τα λέει λάθος, ας τα λέει σπαστά. Μόνο να τα πει!\nΜας διαφεύγει όμως ότι το παιδί είναι Έλληνας, όσο εμείς του επιτρέπουμε να είναι και προλαβαίνουμε να του δείξουμε. Μας διαφεύγει επίσης ότι η δικαιολογία του χρόνου, της δύσκολης καθημερινότητας, του απαιτητικού σχολείου, της αγγλοσαξωνικής Αυστραλίας, της άτιμης της ξενιτιάς, είναι τελικά αυτό ακριβώς. Ανόητες δικαιολογίες και αέναη οκνηρία από κάθε πλευρά.\nΑγνοούμε επίσης ότι κάθε παιδί, όσο έξυπνο και αν είναι, για να τα «πει» πρέπει να έχει και κάποιον από δίπλα να του τα μάθει. Κι αυτός ο κάποιος οφείλει πρώτα να ξέρει τί λέει και μετά να απαιτεί και να κομπορρημονεί.\nΟφείλει να τα λέει ο ίδιος. Και οφείλει να τα λέει σωστά. Καθαρά, Ελληνικά.\nΆραγε, τι δικαιολογία θα βρούμε αυτή τη φορά;\nΠοιος φταίει που τα παιδιά μας δεν μιλούν Ελληνικά και πόσες γενιές θα περάσουν έως ότου χάσουμε εντελώς τη γλώσσα μας στην ξενιτιά;\nΜήπως, τελικά, ήρθε η ώρα να κοιτάξουμε όλοι μέσα μας και να αναρωτηθούμε, ποιον θα βρούμε να κατηγορήσουμε αυτή τη φορά, και ποιον κοροϊδεύουμε τελικά;


Προκαταβολή σύνταξης: Πώς να κάνετε αίτηση για τα 360 έως 384 ευρώ – Η διαδικασία και τι πρέπει να γνωρίζετε (vid)\n12/03/2021, 10:40 μμ\nΗ προθεσμία για τις αιτήσεις για την έναντι προκαταβολή της σύνταξης\nΣτην «ουρά» παραμένουν χιλιάδες συνταξιούχοι για την έναντι προκαταβολή της σύνταξής τους που θα κυμαίνεται από 360 έως 384 ευρώ τον μήνα. Οι εν αναμονή συνταξιούχοι καλούνται να υποβάλλουν την αίτησή τους ηλεκτρονικά, ώστε να λάβουν το ανάλογο ποσό. Εξάλλου, ήδη από τις 10 Μαρτίου 2021, έχει ανοίξει η πλατφόρμα για την αίτηση προκαταβολή σύνταξης, όπου οι δικαιούχοι θα πρέπει να δηλώσουν τα στοιχεία τους, χρησιμοποιώντας τους κλειδάριθμους του taxisnet, για να λάβουν την προκαταβολή έναντι της σύνταξης που περιμένουν.\nΠώς, πού και μέχρι πότε μπορείτε να κανετε αίτηση\nΗ ψηφιακή πλατφόρμα ανοίγει στην ιστοσελίδα του Δημοσίου (gov.gr) και θα είναι προσβάσιμη και μέσω του ΕΦΚΑ (www.efka.gov.gr), ενώ η πλατφόρμα θα παραμείνει ανοιχτή μέχρι τις 31 Μαρτίου 2021. Οι ασφαλισμένοι, οι οποίοι έχουν υποβάλει αίτηση απονομής σύνταξης γήρατος, αναπηρίας ή θανάτου, υποβάλλουν στην πλατφόρμα αίτηση χορήγησης του ποσού προκαταβολής έναντι της σύνταξης.\nΣτη συνέχεια, ζητείται ο ΑΦΜ και ο ΑΜΚΑ του, προκειμένου να ολοκληρωθεί η ταυτοποίησή του.\nΗ διαδικασία υποβολής ολοκληρώνεται με το πάτημα του κουμπιού «Οριστική Υποβολή Αίτησης». Σε περίπτωση που συντρέχουν οι προϋποθέσεις χορήγησης της προκαταβολής έναντι σύνταξης, εκδίδεται αυτοματοποιημένα, βεβαίωση χορήγησης αυτής, η οποία κοινοποιείται, μέσω ηλεκτρονικού ταχυδρομείου, στον αιτούντα την ημέρα της πληρωμής.\nΣύμφωνα με την υπουργική απόφαση που υπεγράφη πριν από λίγες ημέρες η βεβαίωση του ποσού δεν συνεπάγεται τη θεμελίωση συνταξιοδοτικού δικαιώματος και η απόφαση χορήγησής του δεν συνιστά συνταξιοδοτική απόφαση.\nΣτην ουσία, αυτοί που έχουν έχουν υποβάλει ή θα υποβάλουν αίτηση συνταξιοδότησης και έχουν ηλικία από 62 έως 67 έτη, θα ελέγχονται αρκεί να διαπιστωθεί η ηλικία και τα έτη ασφάλισης. Για τις υπόλοιπες περιπτώσεις (άτομα κάτω των 62 ετών, αιτήσεις συνταξιοδότησης λόγω αναπηρίας και θανάτου) θα ελέγχεται η συνδρομή των ελάχιστων προϋποθέσεων για θεμελίωση συνταξιοδοτικού δικαιώματος από οποιονδήποτε πρώην φορέα κύριας ασφάλισης ενταγμένο στον e-ΕΦΚΑ.\nΠότε δεν χορηγείται η προκαταβολή έναντι ποσού σύνταξης\nΣημειώνεται ότι η παροχή της προκαταβολής σύνταξης είναι ακατάσχετη και συμψηφίζεται με τα αναδρομικά σύνταξης που θα χορηγηθούν με την έκδοση προσωρινής ή και οριστικής απόφασης συνταξιοδότησης μελλοντικά. Τυχόν οφειλές του ασφαλισμένου στον e-ΕΦΚΑ δεν παρακρατούνται από το ποσό της προκαταβολής, αλλά από τα ποσά της προσωρινής και της οριστικής σύνταξης.


Η καταλαλιά Η καταλαλιά\nΚαταλαλιά σημαίνει γέννημα του μίσους, ασθένεια λεπτή, αλλά και παχιά· παχιά βδέλλα, κρυμμένη και αφανής, πού απορροφά και εξαφανίζει το αίμα της αγάπης. Σημαίνει υπόκριση αγάπης, αιτία της ακαθαρσίας, αιτία του βάρους της καρδιάς, εξαφάνιση της αγνότητας.\nΥπάρχουν κόρες που διαπράττουν αίσχη, χωρίς να κοκκινίζουν. Υπάρχουν και άλλες οι οποίες φαίνονται ντροπαλές, και όμως διαπράττουν, κρυφά, χειρότερα αίσχη από τις προηγούμενες. Κάτι παρόμοιο παρατηρούμε και στα πάθη της ατιμίας. Τέτοιες κόρες είναι η υποκρισία, η πονηρία, η λύπη, η μνησικακία, η εσωτερική καταλαλιά της καρδιάς. Άλλη εντύπωση δημιουργούν εξωτερικά και άλλος είναι ο στόχος τους.\nΆκουσα μερικούς να καταλαλούν και τους επέπληξα. Και για να δικαιολογηθούν οι εργάτες αυτοί του κακού μου απάντησαν ότι το έκαναν από αγάπη και ενδιαφέρον προς αυτόν που κατέκριναν. Εγώ τότε τους είπα να την αφήσουν αυτού του είδους την αγάπη, για να μη διαψευσθεί εκείνος που είπε: «Τον καταλαλούντα λάθρα τον πλησίον αυτού, τούτον εξεδίωκον» (Ψαλμ. 100:5). Αν ισχυρίζεσαι ότι αγαπάς τον άλλον, ας προσεύχεσαι μυστικά γι’ αυτόν και ας μη τον κακολογείς. Διότι αυτός ο τρόπος της αγάπης είναι ευπρόσδεκτος από τον Κύριο.\nΕπιπλέον ας μη λησμονείς και τούτο, και έτσι οπωσδήποτε θα συνέλθεις και θα πάψεις να κρίνεις αυτόν πού έσφαλε: Ο Ιούδας ανήκε στην χορεία των μαθητών, ενώ ο ληστής στην χορεία των φονέων. Και είναι άξιο θαυμασμού πώς μέσα σε μία στιγμή ο ένας πήρε την θέση του άλλου!\nΌποιος θέλει να νικήσει το πνεύμα της καταλαλιάς, ας επιρρίπτει την κατηγορία όχι στον άνθρωπο που αμάρτησε, αλλά στον δαίμονα πού τον έσπρωξε στην αμαρτία. Διότι κανείς δεν θέλει να αμαρτήσει στον Θεό, μολονότι όλοι αυτοπροαίρετα αμαρτάνουμε.\nΑυτόν που σου κατακρίνει τον πλησίον, ποτέ μη τον σεβαστείς, αλλά μάλλον να του πεις: «Σταμάτησε, αδελφέ. Εγώ καθημερινώς σφάλλω σε χειρότερα, και πώς μπορώ να κατακρίνω τον άλλον»; Έτσι θα έχεις δύο οφέλη, με ένα φάρμακο θα θεραπεύσεις και τον εαυτό σου και τον πλησίον.\nΜία οδός, και μάλιστα από τις σύντομες που οδηγούν στην άφεση των πταισμάτων, είναι το να μη κρίνουμε, εφόσον είναι αληθινός ο λόγος του Κυρίου «μη κρίνετε, και ου μη κριθήτε» (Λουκ. 6:37). Όπως δεν συμβιβάζεται η φωτιά με το νερό, έτσι και η κατάκριση με εκείνον που αγαπά την μετάνοια.\nΑκόμη και την ώρα του θανάτου του, αν δεις κάποιον να αμαρτάνει, μήτε τότε να τον κατακρίνεις. Διότι η απόφαση του Θεού είναι άγνωστη στους ανθρώπους. Μερικοί έπεσαν φανερά σε μεγάλα αμαρτήματα, κρυφά όμως έπραξαν πολύ μεγαλύτερα καλά. Έτσι εξαπατήθηκαν οι φιλοκατήγοροι, και εκείνο που κρατούσαν στα χέρια τους ήταν καπνός και όχι ήλιος.\nΑς με ακούσετε, ας με ακούσετε όλοι εσείς οι κακοί κριτές των ξένων αμαρτιών. Αν είναι αλήθεια, όπως και πράγματι είναι, ότι «εν ω κρίματι κρίνετε, κριθήσεσθε» (Ματθ. 7:2), τότε ας είστε βέβαιοι, ότι για όσα αμαρτήματα κατηγορήσαμε τον πλησίον είτε ψυχικά είτε σωματικά, θα περιπέσουμε σ’ αυτά. Και δεν είναι δυνατόν να γίνει διαφορετικά.\nΌσοι είναι αυστηροί και σχολαστικοί κριτές των σφαλμάτων του άλλου, νικιούνται από αυτό το πάθος, επειδή δεν απέκτησαν ακόμη για τα δικά τους αμαρτήματα ολοκληρωτική φροντίδα (γνώση) και μνήμη. Διότι όποιος αφαιρέσει «το περικάλυμμα της φιλαυτίας» και δει με ακρίβεια τα δικά του κακά, για τίποτε άλλο δεν θα φροντίσει πλέον στην ζωή του, αναλογιζόμενος ότι ο χρόνος της ζωής του δεν του επαρκεί για να πενθήσει τις δικές του αμαρτίες, έστω και αν θα ζούσε εκατό έτη, και αν θα έβλεπε ολόκληρο τον Ιορδάνη ποταμό να βγαίνει από τους οφθαλμούς του ως δάκρυ.\nΟι δαίμονες μας σπρώχνουν πιεστικά ή στο να αμαρτήσουμε ή, αν δεν αμαρτήσουμε, στο να κατακρίνουμε όσους αμάρτησαν, ώστε με το δεύτερο να μολύνουν οι κακούργοι το πρώτο.\nΕίδα μερικούς οι οποίοι μυστικά και κρυφά διαπράττουν σοβαρότατα αμαρτήματα, και στηριζόμενοι στην υποκριτική καθαρότητά τους, επιτιμούν με αυστηρότητα αυτούς που υποπίπτουν σε μερικά μικρά σφάλματα, τα οποία και φανερώνουν.\nΌπως η «οίηση» και χωρίς να υπάρχει άλλο πάθος, μπορεί να καταστρέψει τον άνθρωπο, έτσι και η κατάκριση, εάν και μόνη υπάρχει μέσα μας, μπορεί να μας καταστρέψει ολοσχερώς, αφού άλλωστε και ο Φαρισαίος εκείνος της παραβολής εξαιτίας αυτής καταδικάστηκε.\nΜη κατακρίνεις και όταν ακόμη βλέπεις κάτι με τους ίδιους τους οφθαλμούς σου, διότι και αυτοί πολλές φορές εξαπατώνται.\nΑπό το βιβλίο: Ιωάννου του Σιναΐτου, ΚΛΙΜΑΞ. Έκδ. Ι. Μ. Παρακλήτου 1978. Λόγος δέκατος, Περί καταλαλιάς, σελ. 170\n25 Μαρτίου 2017 - Χαίρε, Κεχαριτωμένη!


Η Amazon ζήτησε από τους υπαλλήλους της να σβήσουν το TikTok από τα κινητά τους | Alithia.gr\nΤρί, 14/07/2020 - 04:47\nΗ Amazon ζήτησε από τις υπαλλήλους της να σβήσουν την εφαρμογή TikTok από κάθε συσκευή κινητού που έχει πρόσβαση στα εταιρικά μέιλ λόγω «κινδύνων ασφαλείας». Ωστόσο, σε εσωτερικό memo, η εταιρεία τονίζει πως οι υπάλληλοί της μπορούν να χρησιμοποιούν την εφαρμογή στους browser των λάπτοπ.\nΤο app κινεζικής εταιρείας έχει ελεγχθεί ενδελεχώς λόγω φόβων πως μπορεί να διαρρέει δεδομένα στην Κίνα.\n«Λόγω κινδύνων ασφαλείας, η εφαρμογή TikTok δεν επιτρέπεται πλέον σε φορητές συσκευές που έχουν πρόσβαση στο εταιρικό μέιλ. Αν διαθέτετε TikTok στη συσκευή σας, πρέπει να το αφαιρέσετε έως τις 10 Ιουλίου ώστε να διατηρήσετε την πρόσβαση μέσω κινητού στην ηλεκτρονική αλληλογραφία του Amazon» αναφέρει το μέιλ της εταιρείας στους υπαλλήλους της.\nΤο TikTok απάντησε πως δεν κατανοεί τις ανησυχίες της Amazon: «Εξακολουθούμε να μην κατανοούμε τις ανησυχίες τους. Είναι ευπρόσδεκτος ο διάλογος ώστε να μπορέσουμε να αντιμετωπίσουμε τα όποια θέματα ενδεχομένως έχουν και να επιτρέψουν στη ομάδα τους να συνεχίσουν να συμμετέχουν στην κοινότητά μας» απάντησε χαρακτηριστικά το TikTok.\nΤο TikTok, που δημιουργήθηκε από την ByteDance με έδρα το Πεκίνο για κοινά εκτός Κίνας, έχει αυξήσει εξαιρετικά τη δημοτικότητά του κατά τη διάρκεια των απανταχού lockdown λόγω της πανδημίας κορωνοϊού, με περίπου 315 εκατομμύρια ανθρώπους να κατεβάζουν την εφαρμογή τους τρεις πρώτους μήνες του έτους - σύμφωνα με την εταιρεία ερευνών Sensor Tower.\nΩστόσο, ο επικεφαλής της αμερικανικής διπλωματίας, Μάικ Πομπέο προσφάτως υποστήριξε πως η εφαρμογή χρειάζεται περαιτέρω έλεγχο για τις πολιτικές δεδομένων και ιδιωτικότητάς της καθώς η έδρα της βρίσκεται στην Κίνα.\nΟ Αμερικανός υπουργός Εξωτερικών, μάλιστα, απαγόρευσε στους υπαλλήλους του Στέιτ Ντιπάρτμεντ να κατεβάζουν την εφαρμογή - η οποία ίσως απαγορευτεί στις ΗΠΑ, όπως υπονόησε.


Συνήθως λέμε πως πίσω από έναν ισχυρό άνδρα βρίσκεται μία ακόμα πιο ισχυρή γυναίκα. Ενα γνωμικό που πολλές φορές αποδεικνύεται αληθινό ή σχεδόν αληθινό… καθώς κάποια πράγματα έχουν και μία άλλη διάσταση.\nΑυτή την οπτική γωνία δίνει η Αντρια Βαρέλα, μία ισχυρή γυναικά που όμως δεν βρίσκεται πίσω αλλά δίπλα στον Φερνάντο και το κάνει επί 15 συναπτά έτη, καθώς γνωρίστηκαν όταν πήγαιναν ακόμα σχολείο, την γνωριμία την έκανε η αδερφή του Φερνάντο… δείχνοντας πως υπάρχουν και οι ρομαντικοί…\nΗ Άντρια Βαρέλα σπάει την σιωπή της και μετά από τρία χρόνια στην Ελλάδα δίνει την πρώτη της συνέντευξη στην «Metrosport» και τον Χάρη Εμμανουηλίδη μιλώντας για όλους και για όλα. Το ακυρωμένο γκολ τίτλου με την ΑΕΚ, ο λόγος που πηγαίνει στην θύρα 4, τα τατουάζ και τα μηνύματα που κρύβουν, αλλά και το τι σημαίνει για εκείνη ο Φερνάντο.\nΑς γνωρίσουμε την Αντρια:\n«Τα παιδιά μου δεν μιλούσαν στον Φερνάντο»\nΤο «σίριαλ» του καλοκαιριού είχε όνομα και αυτό δεν ήταν άλλο από την παραμονή του Φερνάντο Βαρέλα στον ΠΑΟΚ. Η «κυρία Βαρέλα» εξηγεί το τι πραγματικά συνέβη και ο έμπειρος στόπερ έμεινε στην Θεσσαλονίκη.\nΓια την παραμονή τους εν τέλει μετά το σίριαλ του καλοκαιριού: «Αισθάνομαι πολύ χαρούμενη που είμαστε πίσω. Στην αρχή όλοι λυπηθήκαμε πολύ που πρέπει να φύγουμε από την ομάδα, αλλά στο τέλος τα πάντα είχαν αίσιο τέλος και μείναμε».\nΤι συνετέλεσε στην τελική σας παραμονή στην Ελλάδα;\n«Οι λόγοι που μας έκαναν να μείνουμε είναι πολλοί, αλλά η πόλη ήταν τόσο καλή και μπορούμε να δώσουμε σταθερότητα στα παιδιά μας ήταν το ισχυρό σημείο, αν και όλοι μας απολαμβάνουμε να ζούμε εδώ, το κύριο σημείο είναι αυτά τα παιδιά».\nΦοβηθήκατε ότι θα πρέπει να αφήσετε τον ΠΑΟΚ και την Θεσσαλονίκη το καλοκαίρι;\n«Δεν μπορώ να πω ότι ήταν φόβος, όχι! Ηταν λυπηρό ότι ποτέ δεν είχαμε βρεθεί σε μία αντίστοιχη κατάσταση στο παρελθόν ήταν η πρώτη φορά. Ολοι θέλαμε να μείνουμε, αλλά οι διαπραγματεύσεις πήραν πολύ καιρό! τώρα είμαστε όλοι ευτυχισμένοι».\nΠώς άλλαξε τελευταία στιγμή η απόφαση σας και μείνατε στην Θεσσαλονίκη;\n«Τα παιδιά μας χωρίς αμφιβολία ήταν αυτά που άλλαξαν τα πάντα. Την ημέρα που ήταν να φύγουμε, φώναζαν συνέχεια και στην συνέχεια δεν μιλούσαν στον σύζυγο μου. Τα παιδιά δεν ήθελαν να φύγουν από την πόλη ή να πάνε διακοπές μαζί του. Αυτό άλλαξε την απόφαση του Φερνάντο τελευταία στιγμή».\n«Οσα σημαίνει ο ΠΑΟΚ δεν σήμαινε καμία άλλη ομάδα»\nΤι σημαίνει άραγε ο ΠΑΟΚ για την οικογένεια Βαρέλα; Η Άντρεια δίνει την δική της αφοπλιστική απάντηση.\n«Δύσκολη ερώτηση… Σημαίνει πολλά περισσότερα από οποιαδήποτε άλλη ομάδα έχει περάσει ο Φερνάντο στην καριέρα του» αναφέρει αρχικά, για να προσθέσει, τα παλαιότερα χρόνια πριν έρθει ο Φερνάντο στον ΠΑΟΚ, ζούσαμε αρκετές φορές από απόσταση, ο ΠΑΟΚ μας έδωσε την ευκαιρία να μείνουμε και πάλι μαζί σαν οικογένεια, μας ένωσε».\nΠΑΟΚ και ΑΕΚ την σεζόν 2017-18 έδωσαν μάχη για τον τίτλο του πρωταθλητή, ένας τίτλος που όπως λέει η γυναίκα του Φερνάντο Βαρέλα δεν έπρεπε να φύγει από την Θεσσαλονίκη…\n«Βλέπαμε την συγκεκριμένη φάση του γκολ κάθε ημέρα για να καταλάβουμε τι πραγματικά έγινε στο γήπεδο. Το γκολ ήταν απόλυτα ξεκάθαρο και έπρεπε να μετρήσει κανονικά για την ομάδα. Το ποδόσφαιρο έχει καλές και κακές στιγμές με το πιο σημαντικό να είναι το ξέρεις και να μπορείς να ζήσεις με αυτές».\nΗ στιγμή του γκολ είναι η πιο δυνατή από όλες όσες περάσαμε αναφέρει χαρακτηριστικά:\n«Τα τρία χρόνια που είμαστε στον ΠΑΟΚ αν έπρεπε να διαλέξω την πιο δυνατή στιγμή μας, θα ήταν αυτή με το γκολ το οποίο μας έδωσε το πρωτάθλημα».\nΠοιος είναι ο ρόλος σου δίπλα στον σύζυγο σου;\n«Αρχικά να σου πω ότι είμαι ο μεγαλύτερος κριτής του σε καλές, αλλά και σε κακές εμφανίσεις για τον ίδιο και την ομάδα. Είμαι πάντα εκεί να τον υποστηρίξω σε χαρές και λύπες. Είμαστε ζευγάρι για όλες τις στιγμές καλές και κακές, έτσι κάνουν οι σύντροφοι, είναι μαζί σε όλα».\nΠως επηρεάζει το πρόγραμμα του ποδοσφαιριστή Βαρέλα την υπόλοιπη οικογένεια;\n«Προσπαθούμε να κάνουμε πράγματα μαζί όσο μπορούμε. Δεν επηρεάζει κάτι το πρόγραμμα μας πλέον. Αυτό γινόταν όταν ζούσαμε μακριά ο ένας από τον άλλον και δεν είχαμε το ίδιο πρόγραμμα. Τώρα πλέον έρχεται το βράδυ και είμαστε όλοι μαζί, αυτό είναι το πιο σημαντικό από όλα».\nΠως περνάτε τον χρόνο σας όταν ο Φερνάντο δεν έχει αγώνα;\n«Συνήθως επιλέγουμε να πάμε για μία ταινία ή σε άλλη περίπτωση να με πάει ο σύζυγος μου για φαγητό, ανάλογα την περίπτωση. Βέβαια το κύριο ενδιαφέρον του που του αρέσει να κάνει είναι να πηγαίνει τα παιδιά στις δραστηριότητες που έχουν, να τους ακολουθεί πιστά, παντού».\n«Μου αρέσει τα παιδιά μου να τραγουδούν συνθήματα του ΠΑΟΚ»\nΔεν είναι λίγες οι φορές που η Αντρια έχει παρακολουθήσει αγώνα του ΠΑΟΚ από την Θύρα 4 με την ίδια να έχει ιδιαίτερους λόγους να το θέλει αυτό.\n«Θα ήθελα να έχω αυτή την εμπειρία από την Θύρα 4, δεν μου αρέσει να παρακολουθώ απλά το παιχνίδι χωρίς να μπορώ να κινηθώ ή να φωνάξω. Μου αρέσει να ζω το παιχνίδι. Μου αρέσει η αδρεναλίνη του αγώνα. Μου αρέσει τα παιδιά μου να τραγουδούν τα συνθήματα της ομάδας. Κάτι τέτοιο δεν μπορεί να γίνει στα VIP, γιατί όλοι σε κοιτάζουν περίεργα όταν το κάνεις. Θα προτιμούσα να βλέπω τον αγώνα με τα παιδιά μου από την Θύρα 4, αλλά και από τις Θύρες 1 και 2 αντίστοιχα»\nΟ Φερνάντο στον ΠΑΟΚ έχει τον τίτλο του #TheBeast, είναι έτσι και στο σπίτι;\n«Θα έλεγα πως όχι, είναι πολύ ειρηνικός σαν χαρακτήρας, έχει ψυχή μικρού παιδιού. Είναι ο καλύτερος άνθρωπος στον κόσμο, ο καλύτερος φίλος, άντρας, πατέρας».\n«Νομίζω μου αξίζει να είμαι εγώ (σ.σ. γέλια), είμαι η μοναδική γυναίκα στο σπίτι και αυτό με κάνει να είμαι το αφεντικό».\nΣυζητάτε θέματα σχετικά με τον ΠΑΟΚ στο σπίτι;\n«Ναι εννοείται, πάντα μετά από αγώνες συζητάμε το τι πήγε καλά και τι όχι. Ολα τα θέματα, ακόμα και το τι πρέπει να βελτιώσει στο παιχνίδι του ο Φερνάντο».\nΕνα μήνυμα στους φίλους του ΠΑΟΚ;\n«Να συνεχίσουν να υποστηρίζουν την ομάδα με το ίδιο πάθος και την ίδια τρέλα. Είναι πραγματικά απίστευτος ο τρόπος που το κάνουν».\nΟι παίκτες εντός των αποδυτηρίων φαίνονται πάρα πολύ ενωμένοι. Ισχύει το ίδιο και για εσάς, τις οικογένειες των παικτών;\n«Ναι, είμαστε αρκετά δεμένοι όλες οι οικογένειες μεταξύ μας. Εγώ είμαι πιο κοντά με την οικογένεια Μαουρίσιο, καθώς με την γυναίκα του, την Φερνάντα πηγαίνουμε μαζί γυμναστήριο και προσπαθούμε να είμαστε... φιτ (σ.σ. γέλια)».\nΗ σημασία των τατουάζ\nΕνα από τα πράγματα που μπορεί να παρατηρήσει εύκολα κανείς πάνω στην Αντρια Βαρέλα είναι τα τατουάζ που κοσμούν το σώμα της. Ετσι, δεν αποφύγαμε να μπούμε στον πειρασμό να τη ρωτήσουμε τι ακριβώς σημαίνουν γι’ αυτή...\n«Το τατουάζ στο δεξί μου χέρι αντιπροσωπεύει την οικογένεια μου, η οποία είναι το σημαντικότερο πράγμα στην ζωή μου, αυτό το τατουάζ αναφέρεται σε όλη την ιστορία της ζωής μου. Το δεύτερο τατουάζ δίπλα στο λουλούδι είναι κι αυτό αφιερωμένο στην οικογένεια μου καθώς είναι τα ονόματα του άντρα μου, αλλά και των παιδιών μου (Φερνάντο, Γκουστάβο, Τόμας, Λορέντσο), όλα ξεκινούν και επιστρέφουν στην οικογένεια μου.\nΦωταγωγήθηκε το δημαρχείο Καλαμαριάς με κόκκινο χρώμα, εκδήλωση για τη ... PHOTOS VIDEOS


Τέλος ο Braden - Onsports.gr\nΓιάννης Ασκούνης\t18 Μαίου 2011, 02:18\nΤέλος ο Braden\nΟ pitcher των Oakland Athletics, Dallas Braden, θα χάσει την υπόλοιπη σεζόν λόγω τραυματισμού στον αριστερό του ώμο.\nΆλλωστε, ο Braden είναι αριστερόχειρας και το πρόβλημα μπορεί να εμποδίσει γενικότερα την συνέχιση της καριέρας του σύμφωνα με τις πρώτες ιατρικές εκτιμήσεις ύστερα από την σημερινή του εγχείρηση. Το σίγουρο είναι πως το 2011 δεν θα ανέβει εκ νέου στο βουναλάκι.\nΦέτος έχει προσωπικό ρεκόρ 1-1, αλλά ξεχώρισε με το περυσινό του «τέλειο» παιχνίδι εναντίον των Tampa Bay Rays στις 9 Μαΐου. Από τις 17 Απριλίου του 2011, όμως, βρίσκεται στον κατάλογο των τραυματιών και μόλις σήμερα υποβλήθηκε στην απαραίτητη εγχείρηση, την οποία προσπαθούσε να αποφύγει.


ΔΗΜΗΤΡΗΣ ΚΟΥΤΣΟΥΜΠΑΣ: Ν’ αποτελέσει κριτήριο ψήφου ότι η κυβέρνηση ΣΥΡΙΖΑ – με τη συμφωνία των άλλων κομμάτων – δένει πιο σφιχτά τη χώρα στο άρμα του ΝΑΤΟ – προλετάριος\nΔΗΜΗΤΡΗΣ ΚΟΥΤΣΟΥΜΠΑΣ: Ν’ αποτελέσει κριτήριο ψήφου ότι η κυβέρνηση ΣΥΡΙΖΑ – με τη συμφωνία των άλλων κομμάτων – δένει πιο σφιχτά τη χώρα στο άρμα του ΝΑΤΟ\nΚατά τη διάρκεια των εργασιών της Συνδιάσκεψης της Κομματικής Οργάνωσης Αττικής του ΚΚΕ, μίλησε ο ΓΓτης ΚΕ του ΚΚΕ Δημήτρης Κουτσούμπας. Στην παρέμβασή του, ο Δ. Κουτσούμπας, μεταξύ άλλων, σημείωσε:\n«Σοβαρό επίσης ζήτημα, που πρέπει να αποτελέσει και αυτό βασικό κριτήριο ψήφου, είναι το γεγονός ότι αυτή η κυβέρνηση, με τη σύμφωνη γνώμη όλων των άλλων κομμάτων, δένει όλο και πιο σφιχτά τη χώρα στο άρμα του ΝΑΤΟ.\nΝέα πρόκληση αποτελεί ο κοινός σχεδιασμός κυβέρνησης – ΗΠΑ, σύμφωνα με έκθεση του Υπουργείου Εξωτερικών των ΗΠΑ, για χρηματοδότηση σε ΜΜΕ και ΜΚΟ, με στόχο την αλλαγή του αντιαμερικάνικου – αντιΝΑΤΟικού κλίματος στην Ελλάδα. Αυτή η καμπάνια βρίσκεται ήδη σε εξέλιξη.\nΌσους προπαγανδιστικούς μηχανισμούς κι αν επιστρατεύσουν, όσα πλυντήρια κι αν στήσουν, όσες ψεύτικες διαχωριστικές γραμμές κι αν επινοήσουν, δεν πρόκειται να ξεπλύνουν τις ΗΠΑ, το ΝΑΤΟ, την ΕΕ.\nΔεν πρέπει ο λαός να δώσει συγχωροχάρτι ούτε στο ΣΥΡΙΖΑ, ούτε στα διάφορα απολειφάδια των κυβερνήσεων του ΠΑΣΟΚ και της ΝΔ, που υπηρέτησαν την ευρωενωσιακή πολιτική και που ο ΣΥΡΙΖΑ σήμερα, τους βγάζει από τα μπαούλα για να φτιάξει μαζί τους δήθεν «προοδευτικά» μέτωπα.\nΔεν πρέπει να ξεχαστεί το έγκλημα κατά της Γιουγκοσλαβίας, που σήμερα ακριβώς συμπληρώνονται 20 χρόνια. Αυτό το έγκλημα το οργάνωσαν και το εκτέλεσαν, οι ίδιοι που εμπνεύστηκαν και καθοδήγησαν τη συμφωνία των Πρεσπών, για να δυναμώσουν την παρουσία τους στην περιοχή, να διαιρέσουν τους λαούς, να φτιάξουν κράτη – προτεκτοράτα.\nΚι επειδή δεν έχουν περάσει πολλά χρόνια κι επειδή η Ελλάδα είναι μια μικρή χώρα, θυμόμαστε, ότι πολλοί από αυτούς που σήμερα φιγουράρουν στις «προοδευτικές» μαζώξεις του ΣΥΡΙΖΑ, πρωτοστατούσαν τότε, στη νομιμοποίηση του πολέμου και των διευκολύνσεων που έδινε τότε η κυβέρνηση Σημίτη του ΠΑΣΟΚ.\nΌπως επίσης, θυμόμαστε ότι τότε ήταν τα σοσιαλδημοκρατικά κόμματα που κυβερνούσαν στις περισσότερες χώρες της ΕΕ και πρωτοστάστησαν στους βομβαρδισμούς.\nΓιατί η ΕΕ ήταν, είναι και θα είναι μια λυκοσυμμαχία σε βάρος των λαών, που έχει στο DNA της τον πόλεμο, την εκμετάλλευση, τον αντικομουνισμό, τον εθνικισμό.\nΚι όσοι προσπαθούν να μας πείσουν ότι δήθεν όλα αυτά είναι μια παρέκκλιση από τις ανθρωπιστικές αξίες της ΕΕ, όπως κάνει ο ΣΥΡΙΖΑ, δεν είναι απλά ανιστόρητοι, είναι και συνειδητοί απατεώνες».\nΠροηγούμενο Προηγούμενο άρθρο: Είκοσι χρόνια από την επέμβαση ΗΠΑ – ΝΑΤΟ – ΕΕ στη Γιουγκοσλαβία\nΕπόμενο Επόμενο άρθρο: Στη ΓΑΔΑ θα διεξαχθεί τελικά το συνέδριο της ΓΣΕΕ!


2 Τεύχος 26 Νοεμβρίου - 3 Δεκεμβρίου 2009 Good Vibrations Ο ιδρυτής και καλλιτεχνικός διευθυντής των Momix Μόουζες Πέντλετον μιλάει στο exodos για τα «πέρα από τα ανθρώπινα» που τον εμπνέουν.\n3 focus Κάτω στο Λιμάνι Η πειραιώτικη ακτογραμμή είναι η πιο ξεμυαλιστική βόλτα που μπορείς να κάνεις ακόμα και το χειμώνα. Όχι μόνο για τα άπαιχτα fish restaurants και τη μοναδική θέα στις μαρίνες αλλά και για την εντυπωσιακή ενέργεια που έχει το Μεγάλο Λιμάνι όταν βραδιάσει.\n4 σινεμά 50o Φεστιβάλ Θεσσαλονίκης Πάρτι με απουσίες Πηγή ενθουσιασμού, συγκίνησης, αλλά και προβληματισμού το φετινό, επετειακό 50o Φεστιβάλ Κινηματογράφου Θεσσαλονίκης, το οποίο με τίτλο «Why Cinema Now?», κατέβασε αυλαία στο Ολύμπιον στις 22 Νοεμβρίου.\n5 σινεμά Πρεμιέρες District Μέρες με τη Σάμερ Μια πρωτότυπη ταινία που μας έρχεται από τη Νότιο Αφρική. Κάποιοι εξωγήινοι που έχουν εγκατασταθεί στο Γιοχάνεσμπουργκ, ύστερα από αναγκαστική προσγείωση, έχουν γκετοποιηθεί σε βαθμό χειρότερο και από τους μαύρους. Ντοκιμαντερίστικο ύφος και ταλάντευση ανάμεσα στο κοινωνικό σχόλιο και τη δράση. Η Σάμερ όσον αφορά τα ερωτικά σκέφτεται σαν αγόρι: όχι δεσμεύσεις, όχι ιδιαίτερη αξία στον έρωτα κ.λπ. Ο Τομ με τον οποίο είχε κάνει μια σχέση για πεντακόσιες μέρες την αναπολεί σε φλας μπακ Πολύ καλοί οι Τζόζεφ Γκόρντον Λέβιτ και Ζόι Ντεσανέλ. Ο Φανταστικός Κόσμος του Δρα Παρνάσους Η νέα ταινία του Τέρι Γκίλιαμ παρακολουθεί τη ζωή του Δρα Παρνάσους, ενός ιδιόρρυθμου τύπου που γυρνώντας με το τροχόσπιτο-θέατρό του, όπως σε προηγούμενους αιώνες, δίνει παραστάσεις με την κόρη του ζωντανεύοντας τις φαντασιώσεις του κοινού. Τελευταία εμφάνιση του Χιθ Λέτζερ. Micmacs - Μικροαπατεώνες στα Δύσκολα Ντελικατέσεν, Αμελί, Ατέλειωτοι Αρραβώνες και τώρα Micmacs. Ο Ζαν-Πιερ Ζενέ επιστρέφει με μια κωμωδία δράσης. Μια παρέα φίλων μηχανεύεται διάφορους τρόπους με σκοπό να καταστρέψει δύο μεγαλοβιομήχανους όπλων. Fish Tank Εργατικές πολυκατοικίες της Αγγλίας, διαμέρισμα με νεαρή μάνα και δύο κόρες, εκ των οποίων η 16άχρονη Μία παλινδρομεί ανάμεσα στην παιδική σκανδαλιά και τα πρώτα ερωτικά σκιρτήματα που έρχονται μέσω του νέου boyfriend της μητέρας. Ρεαλισμός από την Αντρέα Άρνολντ. Υπόθεση Farewell Γαλλική παραγωγή, από τον Κριστιάν Καριόν. Αρχές της δεκαετίας του 80. O αξιωματικός της KGB Σεργκέι Γκριγκόριεφ (Εμίρ Κουστουρίτσα), θέλοντας να αφυπνίσει τη χώρα του από την αδράνεια, αρχίζει και τροφοδοτεί τη Δύση με πληροφορίες, μέσω ενός γάλλου μηχανικού που εργάζεται στη Μόσχα. Πλανήτης 51: Επισκέπτης Από τη Γη Animation ισπανοβρετανικής παραγωγής, με έναν αστροναύτη που προσγειώνεται σε υποτιθέμενο έρημο πλανήτη για να βρει εκεί ευτυχισμένα πράσινα ανθρωπάκια που φοβούνται τους εισβολείς. The Haunting in Connecticut Ο έφηβος γιος μιας οικογένειας έχει ξεκινήσει πειραματική θεραπεία για τον καρκίνο από τον οποίο πάσχει. Το εξοχικό σπίτι το οποίο αναγκάζονται να νοικιάσουν, έτσι ώστε να βρίσκονται κοντά στο νοσοκομείο, αποδεικνύεται ότι κρύβει ένα πολύ νοσηρό παρελθόν.\n6 θέατρο news Επί σκηνής Νέες παραστάσεις και θεάματα στη θεατρική Αθήνα. Τάνγκο για την Αθήνα Η Αθήνα αγαπάει το τάνγκο. Και μια ευκαιρία να αποδείξει για ακόμη μία φορά την αγάπη της αυτή είναι η εμφάνιση του κορυφαίου συνόλου Tango Por Dos, από τις 3 έως τις 5/12 στο Μέγαρο Μουσικής. Τζαζ νότες εν πλω Στο «M/S Flora», μια μουσικοθεατρική παράσταση δικής της έμπνευσης, η Αλίνα Κοτσοβούλου δίνει μια πολύ όμορφη ερμηνεία και μας εκπλήσσει με την εξαιρετική φωνή της. Το exodos μίλησε μαζί της. Μια κωμωδία με άποψη «Δεν θέλω να ξέρεις» είναι το έργο με το οποίο ξεκίνησε την πορεία της στην αθηναϊκή σκηνή η ομάδα Από Σπόντα. Μιλήσαμε με τη Ράνια Παπαδάκου, ένα από τα μέλη της, για να μας συστήσει.\n7 μουσική συναυλιεσ Madeleine Peyroux Μία από τις καλλιτέχνιδες που έχει καταφέρει να περάσει την τζαζ στο ευρύ, mainstream κοινό επιστρέφει στην Αθήνα για άλλη μία συναυλία. Στις 28/11 στο Μέγαρο Μουσικής. Nouvelle Vague Ανέκαθεν οι έξυπνες διασκευές γνωστών κομματιών συνάρπαζαν το μουσικόφιλο κοινό και η περίπτωση των Nouvelle Vague δεν αποτελεί εξαίρεση. Έρχονται στις 27/11 στο Gagarin 205. G-Play & Alex Foster Το κουαρτέτο των G-Play μεταμορφώνει jazz standards σε κομμάτια με βάση το funk, ενώ διασκευάζει και pop-rock επιτυχίες σε πιο jazzy στιλ. Στις 26/11 στο Cafe Αλάβαστρον με τον εξαιρετικό σαξοφωνίστα Alex Foster. Barbara Luna Μια εξαιρετική ποικιλία ακουστικής latin μουσικής (candombe από την Ουρουγουάη, milonga και chacarera από την Αργεντινή, habanera από την Κούβα, joropo από τη Βενεζουέλα και lando από το Περού) θα απολαύσουμε από την Barbara Luna αυτή την εβδομάδα (από τις 27/11 έως τις 3/12) στη σκηνή του Half Note. Delinquent Habits Οι τρελοί μεξικανοί επιστρέφουν για μια εμφάνιση που περιλαμβάνει: ξέφρενο live, τεκίλα για τους ίδιους αλλά και για τους fans τους κάτω από τη σκηνή καθώς και ένα μουσικό crossover που αναμειγνύει το westcoast hip hop και το rock με πολυποίκιλες world επιρροές. Στις 28/11 στο Bios.\n8 clubbing Dunkel Βερολινέζικη αισθητική, indie άποψη και ένας χώρος συνολικά διαφορετικός από τα συνηθισμένα κλαμπάκια της, στριμωγμένης πλέον, Πανόρμου.\n9 nightview συνεντευξη Δυο φωνές- ένα ταξίδι Η Πέμυ Ζούνη συναντά την Ελένη Πέτα σε ένα μαγευτικό μουσικό ταξίδι στη σκηνή του Γυάλινου. Αυτό είναι το δικό τους Cargo! παρουσιαση Διαδρομές Τα Παιδιά από την Πάτρα και η Θεοδοσία Στίγκα μάς θυμίζουν τι θα πει αυθεντική λαϊκή διασκέδαση.\n10 γεύση παρουσιασεισ Πιλ Πουλ Η επιστροφή ενός θρυλικού χώρου με εμπνευσμένη μεσογειακή κουζίνα. One Off Ψαγμένο, μοντέρνο και ανήσυχο, ένα bistrot στη Nέα Ερυθραία μας κέρδισε με την πρώτη ματιά. Faces H Γλυφάδα αποκτά το φετινό της hοt point όπου θα απολαύσετε elegant μπάρα και ξεχωριστές γεύσεις.\n11 ταξίδι Προορισμός Παρνασσός: για glamorous χειμώνες Μπορεί η Αράχοβα να θεωρείται η Μύκονος του χειμώνα όμως ο Παρνασσός έχει και άλλες ομορφιές να επιδείξει.\n12 Με αυτό το τεύχος Προσκλήσεις 1. το ανθοσ του κακτου - ΘΕΑΤΡΟ ιλισια ντενιση 2. δουλεσ - θεατρο αλμα 3. μακμπετ - θεατρικοσ οργανισμοσ νεοσ λογοσ 4. εrianna show - swing bar 5. παιχνιδια σφαγησ - θεατρο ασκηση 6. μπριζον break 2... αχ ρουφιανα πεθερα - θεατρο αρωνη 7. το κοριτσακι με τα σπιρτα - θεατρο θυμελη-ελλησ βοζικιαδου (avant premiere) 8. τησ φυσησ μυστικο - θεατρο altera pars (avant premiere) Εκπτωτικό κουπόνι 1. ομηρικοσ υμνοσ στη δημητρα - θεατρο σημειο


ΑΠΟΦΡΑΞΗ ΣΩΛΗΝΩΣΕΩΝ ΜΟΝΑΣΤΗΡΑΚΙ, ΞΕΒΟΥΛΩΜΑ ΣΩΛΗΝΩΣΕΩΝ ΑΠΟΦΡΑΞΗ ΣΩΛΗΝΩΣΕΩΝ ΜΟΝΑΣΤΗΡΑΚΙ, ΞΕΒΟΥΛΩΜΑ ΣΩΛΗΝΩΣΕΩΝ\nΑπόφραξη σωληνώσεων Μοναστηράκι: Η εταιρεία μας ΑΠΟΦΡΑΞΕΙΣ ΝΗΡΕΑΣ έχει τις πιο συμφέρουσες τιμές και υπηρεσίες για απόφραξη σωληνώσεων ή ξεβούλωμα στο Μοναστηράκι.\nΑπόφραξη σωληνώσεων στο Μοναστηράκι με άμεσα αποτελέσματα, από εξειδικευμένο προσωπικό\nΗ απόφραξη σωληνώσεων στο Μοναστηράκι αποτελεί ένα από αυτά τα προβλήματα που ενδέχεται να μας ταλαιπωρήσουν αρκετά συχνά, ανάλογα με τη χρήση. Κάθε φορά που προκύπτει κάποιο υδραυλικό πρόβλημα μας κάνει να αισθανόμαστε σίγουρα αρκετά δυσάρεστα, ειδικά αν μας αιφνιδιάσει. Συνήθως το ζήτημα πρέπει να αντιμετωπιστεί άμεσα.\nΗ χημική απόφραξη σωληνώσεων στο Μοναστηράκι δεν αποτελεί την καλύτερη λύση συμβουλεύει η Νηρέας Αποφρακτική\nΩστόσο, θα πρέπει να γνωρίζετε πως ο μηχανικός καθαρισμός είναι σίγουρα προτιμότερος από τη χημική απόφραξη σωληνώσεων στο Μοναστηράκι.\nΕκτός από Αποφράξεις και Αποφράξεις σωληνώσεων στο Μοναστηράκι με μηχανικό καθαρισμό\nΕκτός από Αποφράξεις προσφέρουμε και αποφράξεις σε κάθε είδους σωληνώσεις. Οι αποφράξεις σωληνώσεων στο Μοναστηράκιμε μηχανικό καθαρισμό είναι η ενδεδειγμένη λύση. Πράγματι, θα πρέπει να γνωρίζετε πως τα χημικά καθαριστικά είναι πιθανό να προκαλέσουν σημαντική φθορά στις σωληνώσεις, καθώς είναι ιδιαίτερα καυστικά. Πιο συγκεκριμένα, υπάρχει το ενδεχόμενο να χαλάσουν τις κόλλες που έχουν χρησιμοποιηθεί στις συνδέσεις των σωλήνων αποχέτευσης.\nΠώς θα καταλάβετε πως υπάρχει πρόβλημα που να απαιτεί την απόφραξη σωληνώσεων σε μία οικία στο Μοναστηράκι;\nΥπάρχουν κάποια τυπικά θα λέγαμε “συμπτώματα”, τα οποία οδηγούν στο συμπέρασμα πως έχει φτάσει πλέον η στιγμή να γίνει απόφραξη σωληνώσεων στην οικία σας στο Μοναστηράκι. Πιο συγκεκριμένα, θα αναγνωρίσετε το πρόβλημα όταν:\nΜπορεί να απαιτείται απόφραξη σωληνώσεων ακόμη και σε νέες οικοδομές της Μοναστηράκι;\nΝαι, υπάρχουν αντίστοιχα πάρα πολλές περιπτώσεις που χρειάζονται άμεση απόφραξη σωληνώσεων στο Μοναστηράκι ακόμα και σε νέες οικίες και καταστήματα.\nΠού υπερέχει η Νηρέας Αποφρακτική στο ξεβούλωμα σωληνώσεων στο Μοναστηράκι;\nΑνάλογα με τη σοβαρότητα της κάθε περίπτωσης ο τρόπος αντιμετώπισης είναι διαφορετικός. Η εταιρεία μας ΝΗΡΕΑΣ ΑΠΟΦΡΑΚΤΙΚΗ διαθέτει πολλά χρόνια εμπειρίας και ιδιαίτερα εξειδικευμένο προσωπικό στο ξεβούλωμα σωληνώσεων στο Μοναστηράκι. Παράλληλα, φροντίζει να εφοδιάζει τους ανθρώπους της με κατάλληλο εξοπλισμό για την αντιμετώπιση σύνθετων προβλημάτων που έχουν να κάνουν με την απόφραξη σωληνώσεων.\n«Καθαρές» επαγγελματικές λύσεις για την απόφραξη σωληνώσεων στο Μοναστηράκι και όλο το λεκανοπέδιο\nΔεν αξίζει πραγματικά τον χρόνο και τον κόπο να ταλαιπωρείστε με οικιακές λύσεις και με σοβαρό κίνδυνο να επιφέρετε φθορές στις σωληνώσεις σας. Η εταιρεία μας ΝΗΡΕΑΣ ΑΠΟΦΡΑΚΤΙΚΗ μπορεί να λύσει ακόμα και τα πιο σύνθετα προβλήματα απόφραξης σωληνώσεων στο Μοναστηράκιμέσα σε λίγα λεπτά, σε ιδιαίτερα ανταγωνιστικές τιμές.\nΑΠΟΦΡΑΞΗ ΣΩΛΗΝΩΣΕΩΝ ΜΟΝΑΣΤΗΡΑΚΙ


Αρχική Διάφορα Βίντεο ρεπορτάζ Μνημόσυνο του Κεραυνού Αιγίου για τα θύματα του σεισμού του 1995 (Βίντεο)\nΠιστή στο ραντεβού της και φέτος η διοίκηση του Κεραυνού Αιγίου, πραγματοποίησε μνημόσυνο στη μνήμη των θυμάτων του σεισμού της 15ης Ιουνίου 1995 στον χώρο της μοιραίας πολυκατοικίας της οδού Δεσποτοπούλων. Στο σημείο σήμερα υπάρχει μία μικρή πλατεία, η οποία πέραν του γεγονότος ότι είναι παραμελημένη και απεριποίητη από τον δήμο Αιγιάλειας, επιπλέον δεν υπάρχει καμία πλάκα ή έστω ένδειξη (τουλάχιστον για τους ξένους) ότι εκεί έχασαν την ζωή τους 16 άνθρωποι.\nΣημειώνεται, ότι ο πρόεδρος του Κεραυνού Αιγίου Χάρης Μπόγδανος την τελευταία δεκαετία έχει καθιερώσει το μνημόσυνο αυτό, όντας ευαισθητοποιημένος -από τους ελάχιστους σ αυτή την πόλη- ως τον ελάχιστο φόρο τιμή για τα θύματα.\nΤην επιμνημόσυνη δέηση τέλεσε ο εφημέριος του Μητροπολιτικού Ναού της Παναγίας Φανερωμένη π. Δημήτριος, ενώ τα κόλλυβα ήταν μία ευγενική προσφορά του Κώστα Παπασταύρου (γραφείο τελετών).\nΠροηγούμενο άρθροΑνασύρθηκε νεκρό το 9χρονο αγόρι από τον Βουραϊκό\nΕπόμενο άρθροΣυναυλία για το “Χαμόγελο του Παιδιού”, την Κυριακή 26 Ιουνίου


Η αξιοποίηση του Ταμείου Ανάκαμψης και η αξία της αποταμίευσης - Το δέλτα\nΗ έννοια της αποταμίευσης έχει διαφορετικές εκφάνσεις ανάλογα το εκάστοτε πλαίσιο ανάλυσης και συζήτησης.\nΤο πιo απλό πλαίσιο είναι αυτό της οικογενειακής οικονομίας. Μέσα σε αυτό το πλαίσιο τα μέλη της οικογένειας (οικονομικοί δρώντες), για να αποταμιεύουν, πρέπει να καταναλώνουν χρήματα λιγότερα από αυτά που λαμβάνουν ως εισοδήματα, στο διηνεκές. Η διαφορά αποθησαυρίζεται, μένει στην άκρη, σε κάποιο ντουλάπι, στρώμα ή στην τράπεζα. Έτσι σε δύσκολες περιόδους, δηλαδή είτε γιατί χάνεται κάποια πηγή εισοδήματος, είτε διότι κάποιος δρών – μέλος πρέπει να ξοδέψει περισσότερα, για μια περίοδο, από όσα το σύνολο φέρνει ως εισόδημα, μπορεί η οικογένεια να αναλώσει από το αποταμιευμένο ποσό της προηγούμενης αποταμιευτικής περιόδου. Αν η περίοδος υπερ – αυξημένων εξόδων «ρουφήξει» όλο το αποταμιευμένο απόθεμα αλλά πρέπει να συνεχιστεί τότε η αρνητική διαφορά (αρνητική αποταμίευση) πρέπει να καλυφθεί είτε με δανεισμό, είτε με νέα εισοδήματα.\nΕδώ πρέπει να πούμε τι εννοούμε ως περίοδο «υπερ – αυξημένων» εξόδων. Αυτή η περίοδος μπορεί να περιέχει έξοδα καταναλωτικά. Έξοδα που δεν επιστρέφουν εισόδημα μέσα στο χρόνο, π.χ. ρουχισμός, ταξίδια αναψυχής, πολυτελή σπίτια – αυτοκίνητα ιδιοχρησιμοποιούμενα. Μπορεί να περιέχει όμως έξοδα επενδυτικά. Έξοδα που πληρώνονται τώρα αλλά στο μέλλον θα φέρουν έσοδα άμεσα ή έμμεσα, π.χ. αγορά κατοικίας για μίσθωση σε τρίτους, σπουδές, εξειδικεύσεις σε τομείς ανταγωνιστικούς με υψηλά εισοδήματα ως ανταμοιβή.\nΣε κάθε περίπτωση η ορθολογικά δρούσα οικογένεια ως σύνολο, αν χρησιμοποιήσει δανεισμό, θα πρέπει να μετρήσει ότι το ετήσιο επιτόκιο αλλά και το μέρος του κεφαλαίου που πληρώνει η οικογένεια ετησίως (τοκοκεφάλαιο) θα πρέπει να καλύπτεται είτε απί τα αυξημένα υφιστάμενα εισοδήματα που φέρνει η περίοδος «υπερ – αυξημένων» εξόδων, είτε με νέες πηγές εισοδήματος που θα δημιουργηθούν μέσα από το δανεισμό. Αν δεν μπορεί αυτό να καταστεί δυνατό τότε μιλούμε εννοιολογικά για πτώχευση.\nΌπως αναφέρθηκε παραπάνω, η αποταμίευση είναι το μέγεθος που «βοηθά» σε δύσκολες οικονομικά περιόδους. Για μια οικογένεια αρκεί τα χρήματα αυτά να είναι κάπου κοντά, είτε κάπου στο σπίτι είτε στην τράπεζα για λόγους ασφαλείας.\nΣε ένα μεγαλύτερο σύνολο (μια κοινωνία, ένα κράτος) η αποταμίευση από μόνη της είναι παράγων ανάπτυξης. Αυτό γιατί οι περισσότερες οικογένειες προτιμούν τις τράπεζες για την αποθήκευση των χρημάτων που διαθέτουν ως απόθεμα. Στην ουσία του ο «μηχανισμός» τραπεζικό σύστημα κάνει την εξής ανακύκλωση: παίρνει τα χρήματα του αποταμιευτή, ίσως με ένα αντίτιμο που λέγεται επιτόκιο κατάθεσης, και το δίνει ως δάνειο, με κάποιο τίμημα που λέγεται τόκος, σε κάποιον άλλο που επιθυμεί κυρίως να επενδύσει. Ο τόκος δανείου καλύπτει τα έξοδα και το κέρδος της τράπεζας (δεν είναι ευαγή ιδρύματα), το επιτόκιο κατάθεσης που δίνει στον αποταμιευτή, τον πληθωρισμό κλπ. Τα χρήματα του αποταμιευτή εφόσον είναι μέσα στην τράπεζα είναι εξασφαλισμένα μέχρι ενός ποσού στην περίπτωση που ο δανειζόμενος δεν αποπληρώσει ποτέ το δάνειο του. Αν η τράπεζα ή όλο το τραπεζικό σύστημα κινδυνέψει συνολικά τότε είναι το κράτος (ή η ΕΕ υπό προϋποθέσεις στην περίπτωση μας) που καλύπτει τη διαφορά αποταμίευσης από δανεισμό υπέρ του αποταμιευτή.\nΕίπαμε όμως ότι η τράπεζα δίνει τα λεφτά του αποταμιευτή σε κάποιον που θέλει να επενδύσει κυρίως. Αυτό σημαίνει ότι αυτός που θέλει να επενδύσει προσδοκά (ceteris paribus) να αποκτήσει μεγαλύτερα εισοδήματα μετά την επένδυση, σε σχέση με αυτά που είχε πριν από αυτή. O στόχος του αυτός, παρότι ιδιοτελής και ατομικός, διαμορφώνει ανάλογα όλη την οικονομία συνολικά.\nΑν πετύχει, αυξάνονται τα έσοδα του κράτους από φόρους, μειώνεται η ανεργία, αυξάνονται οι δημόσιες επενδύσεις, αυξάνεται η γενική κατανάλωση, αυξάνεται το κεφαλαιουχικό απόθεμα της χώρας, αυξάνονται οι αποταμιεύσεις και ξανά από την αρχή αυτός ο ενάρετος κύκλος.\nΜε λίγα λόγια το πραγματικό ΑΕΠ προσεγγίζει το δυνητικό (που είναι το παραγωγικό) αλλά και τα δύο θα βαίνουν αυξανόμενα χωρίς να αποτελούν «φούσκα», αλλά διαθέτοντας παραγωγική βάση. Τελικά, για να μη μακρηγορούμε, ισχυροποιείται σοβαρά η χώρα συνολικά.\nΤι μπορεί να γίνει όμως όταν για πολλά έτη η αποταμίευση είναι εξόχως αρνητική και ο δανεισμός, και ως εκ τούτου το διαμορφωμένο χρέος είναι περισσότερο από υπέρογκα; Τι γίνεται όταν όλοι οι οικονομικοί δρώντες στερούνται εισοδημάτων ή έχουν τα χρήματα τους εκτός χώρας, άρα στερούνται αποταμίευσης; Πώς παίρνει εμπρός ο «ενάρετος κύκλος» που βασίζεται στην αποταμίευση όταν ο μηχανισμός των τραπεζών δεν λειτουργεί καθόλου, όταν το κεφαλαιουχικό απόθεμα βαίνει δραστικά μειούμενο;\nΗ απάντηση υπάρχει και έχει εφαρμοστεί αποδοτικά στην πατρίδα μας, την κοινωνικά και επενδυτικά κατεστραμμένη από τον πόλεμο και τον Εμφύλιο, Ελλάδα της περιόδου 1950 – 1967.\nΟι τρεις παράγοντες λοιπόν που τότε έπαιξαν τον καταλυτικό ρόλο είναι οι εξής:\nΣήμερα αντί σχεδίου Μάρσαλ έχουμε το προσεχές Ταμείο Ανάκαμψης. Τα χρήματά του μπορεί να επενδυθούν στην αύξηση του κεφαλαιουχικού εξοπλισμού της χώρας, όχι με όρους εσωτερικής παραγωγής και κατανάλωσης, αλλά με όρους διεθνώς ανταγωνιστικών, «έξυπνων» τεχνολογικά αγαθών – υπηρεσιών που θα απευθύνονται σε όλη την οικουμένη, υπερνικώντας με τα πλεονεκτήματα τους όλα τα εμπόδια κόστους μεταφοράς, ενέργειας κλπ. Σε αυτή την προσπάθεια μπορούν να βοηθήσουν οι αξιόλογοι επιστήμονες που τώρα είναι στην χώρα και φυτοζωούν αλλά και πολλοί από όσους έφυγαν για μια καλύτερη ζωή που εδώ το πολιτικό μας σύστημα είναι ανίκανο να προσφέρει.\nΝα σημειωθεί ότι την περίοδο του σχεδίου Μαρσάλ πολλά χρήματα πήγαν σε διαφθορά, σε διώξεις αριστερών, σε παραγωγή μη διεθνώς ανταγωνιστικών αγαθών, και στο βόλεμα της ημετέρας, εν πολλοίς άχρηστης αν κρίνουμε από το αποτέλεσμα, διαπλεκόμενης διακοινωνικής τάξης. Αν αποφύγουμε όλα τούτα αυτή τη φορά, με τα χρήματα που θα έρθουν θα τεθούν σοβαρές βάσεις για μελλοντική ανάπτυξη μέσω του ενάρετου κύκλου.\nΑναλύοντας τα μεταναστευτικά εμβάσματα, εκείνης της εποχής που έσωσαν στην Ελλάδα οικογένειες από την πείνα, που σπούδασαν παιδιά, μπορούμε να πούμε το εξής: Σε προηγούμενη ανάλυσή μας μιλήσαμε για την Ομογένεια και περιληπτικά προτείναμε έναν μηχανισμό επένδυσης στην χώρα μας. Αυτό μπορεί να πάρει και την μορφή απλής αποθήκευσης των αποταμιεύσεών τους σε ελληνικές τράπεζες. Αν έρθουν σοβαρά ποσά από την Ομογένεια και οι τράπεζες εδώ τεχνικά ρυθμίσουν τα κεφάλαιά τους τότε θα μπορεί ο τραπεζικός «μηχανισμός» που αναλύθηκε ανωτέρω, να επαναλειτουργήσει και έτσι, οι εξωγενείς αποταμιεύσεις να δοθούν ως δάνεια σε επενδυτές και επανεκκινώντας τον προαναφερθέντα «ενάρετο κύκλο» στο εσωτερικό της χώρας. Προφανώς με σοβαρά ελεγκτικά κριτήρια, με περιοδικές αναφορές απόδοσης που θα παρέχουν ασφάλεια στους αποταμιευτές αλλά και μια απόδοση ως επιτόκιο κατάθεσης.\nΟ τρίτος παράγοντας είναι διαχρονικός: η ναυτιλία. Οι ναυτικοί μας όχι μόνο δούλεψαν και δουλεύουν, αλλά έστελναν και στέλνουν και χρήματα στις οικογένειες τους στην πατρίδα, χτίζοντας τα σπίτια τους, σπουδάζοντας τα παιδιά τους. Δεν υπάρχουν όμως μόνο οι ναυτικοί οποιασδήποτε ειδικότητας που «μπαρκάρουν», υπάρχουν και τα ναυπηγεία που εδώ κι πολλά έτη παραπαίουν. Υπάρχουν οι εγκαταστάσεις που στη Μεσόγειο είναι από τις μεγαλύτερες. Θα μπορούσαμε λοιπόν με χρήματα επενδυτών (Ομογενών και μη, ομάδων Ελλήνων εφοπλιστών), με χρήματα από το Ταμείο Ανάκαμψης να τα εκσυγχρονίσουμε ώστε να κατασκευάζονται στη χώρα μας σύγχρονα πλοία και για Έλληνες εφοπλιστές αλλά και για οποιονδήποτε άλλο με οικονομίες κλίμακος και όλα τα λοιπά σύγχρονα εργαλεία, χρηματοοικονομικά και άλλα.\nΜέσα σε αυτά, χωρίς κομματικά ή συντεχνιακά συμφέροντα, αλλά με υγιή συνδικαλισμό θα εργάζονται Έλληνες όλων των ειδικοτήτων που θα μπορέσουν να παράγουν, ενώ ενδεχομένως να προσελκύσουμε και μετανάστες της γενιάς μας.\nΗ πατρίδα μας μετά την απελευθέρωση από τους Τούρκους ως το 1950, δεν είχε σοβαρή οικονομική απόδοση. Διότι βασίλευε η Μεγάλη Ιδέα. Οι εξοπλιστικές δαπάνες όπως και οι δαπάνες βασικών, ανύπαρκτων ως τότε, υποδομών ήταν υπέρογκες. Αυτό σήμαινε καθόλου αποταμίευση και δανεισμός. Μετά από δύο επικούς Βαλκανικούς Αγώνες, την Μικρασιατική Καταστροφή, δύο Παγκοσμίους Πολέμους, έναν αιματηρό Εμφύλιο, και με απώτατο άκρο την ενσωμάτωση της Δωδεκανήσου το 1947, η Μεγάλη Ιδέα ολοκλήρωσε τη «ζωή»της. Από τότε και μετά ξεκίνησε η εσωτερική επούλωση πληγών, παραγωγή υποδομών, η δημιουργία σύγχρονου κράτους.\nΤελικά όμως η ανοικοδόμηση της χώρας δεν προήλθε από θαύμα, ούτε βασίστηκε κυρίως στους συμμάχους. Ήρθε με τη χρήση των παραπάνω εργαλείων, ήρθε από τα σπλάχνα της κοινωνίας. Η σημερινή περίοδος λοιπόν μας καλεί να πράξουμε το ίδιο. Χωρίς όμως τα μειονεκτήματα της διαφθοράς, των ημετέρων, του εμείς και εσείς. Αν αυτή τη φορά όλοι μαζί, ο καθένας από το μετερίζι του, προσπαθήσουμε, τότε η πατρίδα συλλογικά θα αναβαθμιστεί και μαζί της θα αναβαθμιστούμε όλοι, διότι πατρίδα είμαστε εμείς.\nTags\t#KOMMATA\t#ΑΞΙΟΚΡΑΤΙΑ\t#ΔΙΑΦΘΟΡΑ\t#ΕΛΛΗΝΙΣΜΟΣ\t#ΕΝΟΤΗΤΑ\t#ΙΣΤΟΡΙΑ\t#ΟΙΚΟΝΟΜΙΑ


Πρώτο κουδούνι στις 9 για πιο ξεκούραστα και ορεξάτα παιδιά | Η Εφημερίδα των Συντακτών\nΟ υπ. Παιδείας Κ. Γαβρόγλου σε... πρωινό αγιασμό σχολείου\nΕΚΠΑΙΔΕΥΣΗ ΕΝΤΥΠΗ ΕΚΔΟΣΗ 07.08.2018, 18:10\nΤέλος στο βάρβαρο πρωινό ξύπνημα σκέφτεται να βάλει το υπουργείο Παιδείας, με τον αρμόδιο υπουργό Κώστα Γαβρόγλου να δηλώνει σε πρωινή εκπομπή της δημόσιας τηλεόρασης την πρόθεση του υπουργείου να αλλάξει η ώρα έναρξης των μαθημάτων στα σχολεία της χώρας, αρχής γενομένης από τη μεθεπόμενη σχολική χρονιά.\n«Είναι μια σκέψη που επεξεργαζόμαστε, γιατί διεθνείς έρευνες δείχνουν ότι αυτό ευνοεί πολύ τα παιδιά και τις οικογένειες», είπε ο Κ. Γαβρόγλου, χαρακτηρίζοντας το σχέδιο «δύσκολο, αλλά όχι ανέφικτο».\nΟ υπουργός στη συνέντευξή του ξεκαθάρισε ότι η πρωινή ζώνη δραστηριοτήτων στα Δημοτικά θα εξακολουθήσει να ισχύει μέχρι τις 9 π.μ., χωρίς να επηρεάζει τους εργαζόμενους γονείς.\n«Αυτό γίνεται και για παιδαγωγικούς, αλλά και για κοινωνικούς λόγους. Είναι ένα μέτρο που σε πολλές χώρες ήδη εφαρμόζεται. Βεβαίως δεν πρέπει να θίξει τους γονείς που εργάζονται» τόνισε, προσθέτοντας ότι δεν θα υπάρξει πρόσθετη εργασία για τους εκπαιδευτικούς, καθώς απλά μιλάμε για μετάθεση της πρώτης ώρας μαθήματος.\nΗ σπουδαιότητα του ύπνου\nΗ Ελληνική Εταιρεία Ερευνών για τον Υπνο και η Ελληνική Εταιρεία Νευροφυσιολογίας έχουν επανειλημμένα προβεί σε καμπάνιες ενημέρωσης, ιδίως σε μαθητές και γονείς, για τη σπουδαιότητα του επαρκούς και ποιοτικού ύπνου στα παιδιά και τους εφήβους.\nΠαλαιότερη ερευνητική εργασία της Α΄ Ψυχιατρικής Κλινικής του Πανεπιστημίου Αθηνών, για τα προβλήματα ύπνου σε μαθητές Λυκείου διαπιστώνει ότι στην εφηβεία υπάρχει αυξημένη συχνότητα διαταραχών του ύπνου, με επικρατέστερη την αϋπνία.\nΕιδικά για τους εφήβους, οι επιστήμονες συμφωνούν ότι η έναρξη της σχολικής ημέρας θα πρέπει να ξεκινάει αργότερα το πρωί, ώστε να συμβαδίζει με το βιολογικό ρολόι των παιδιών αυτής της ηλικίας.\nΘετικά βλέπουν την αλλαγή της έναρξης των μαθημάτων οι εκπαιδευτικοί, οι οποίοι λένε ότι όντως την πρώτη ώρα τα παιδιά δεν ήταν λειτουργικά. Ωστόσο τους προβληματίζει η επέκταση του ωραρίου. Ανησυχούν ότι η τελευταία ώρα θα είναι εξαιρετικά δύσκολη για τους μαθητές, οι οποίοι «περιμένουν πώς και πώς να χτυπήσει το κουδούνι για να φύγουν».\nΟι απόψεις των γονέων διίστανται. Κάποιοι υποστηρίζουν ότι θεωρητικά ακούγεται θετικό μέτρο, καθώς τώρα τα παιδιά φεύγουν αγχωμένα από το σπίτι για να προλάβουν το κουδούνι, χωρίς να έχουν φάει πρωινό.\n«Η οικογένεια δεν περνάει χρόνο μαζί και η μέρα ξεκινάει με άγχος και τρέξιμο» λέει η Μαρία, μητέρα 12χρονου παιδιού.\nΑλλοι υποστηρίζουν ότι η αλλαγή δεν έχει ουσιαστική σημασία, καθώς οι εργαζόμενοι γονείς θα εξακολουθούν να αφήνουν τα παιδιά τους στο σχολείο την ίδια ώρα, άρα τα παιδιά θα ξυπνούν και πάλι από νωρίς.\nΕιδικοί, εκπαιδευτικοί και γονείς συμφωνούν ότι μία απλή αλλαγή στο ωράριο δεν αρκεί.\nΜιλούν για γενναίες αλλαγές σε πολλαπλά επίπεδα, ιδίως στην αλλαγή της στρεβλής νοοτροπίας που υπαγορεύει ότι αυτό που μας εξαντλεί είναι και αποτελεσματικό.\nΗ μετάθεση της έναρξης του σχολικού ωραρίου αργότερα το πρωί έχει ένθερμους υποστηρικτές στη διεθνή ακαδημαϊκή και εκπαιδευτική κοινότητα.\nΠλήθος ερευνών συνδέουν την έλλειψη ύπνου, ειδικά στους εφήβους, με μειωμένες σχολικές επιδόσεις και περισσότερες εκδηλώσεις άγχους, ενώ αντίθετα βρίσκει ευεργετικό το όχι και τόσο πρωινό ξύπνημα.\n«Το πρωινό ξύπνημα μπορεί να διαταράξει σοβαρά τις συνήθειες ύπνου ενός εφήβου. Η έρευνα δείχνει ότι το να ξυπνάς έναν έφηβο στις 7 το πρωί ισοδυναμεί με το να ξυπνάς έναν ενήλικα στις 4 τα χαράματα. Κι αν πολλοί ενήλικες θεωρούν σχεδόν βασανιστήριο να ξυπνάνε κάθε μέρα τόσο νωρίς, για τους εφήβους είναι απλά υποχρεωτικό».\nΑυτό υποστηρίζει ο καθηγητής της επιστήμης της εκπαίδευσης Τζέιμς Γουίλιαμς στην διεθνή ηλεκτρονική ακαδημαϊκή επιθεώρηση «The Conversation».\nΣύμφωνα με μελέτη-καμπάνια ευαισθητοποίησης σε δείγμα 1.370 εφήβων στην Αττική του Κέντρου Υπνου της Α’ Ψυχιατρικής Κλινικής του Πανεπιστημίου Αθηνών (Δ. Δικαίος, Α. Μπονάκης, Ελ. Λαζαράτου κ.ά.) καταγράφηκε ότι ένας στους τρεις μαθητές δεν κοιμάται καλά.\nΚατά μέσον όρο οι μαθητές κοιμούνται 7,2 ώρες κάθε μέρα τις καθημερινές και προσπαθούν να αναπληρώνουν ύπνο τα Σαββατοκύριακα με 9,1 ώρες.\nΤις καθημερινές είναι συνηθισμένο οι μαθητές να κοιμούνται ακόμα και λιγότερο από έξι ώρες. Οι επιστήμονες θεωρούν αυτόν τον χρόνο ανεπαρκή, καθώς ένα παιδί στην εφηβεία πρέπει να κοιμάται καθημερινά από 8,5 μέχρι 9,5 ώρες.\nΓιατί οι έφηβοι κοιμούνται διαφορετικά;\nΟι ρυθμοί του ύπνου αλλάζουν καθώς μεγαλώνουμε: για τους εφήβους η μελατονίνη, η ορμόνη του ύπνου, παράγεται μετά τις 11 το βράδυ.\nΓι’ αυτό τον λόγο πολλοί έφηβοι δεν νυστάζουν παρά μόνο αργά τη νύχτα. Το να λες σε έναν έφηβο «πήγαινε για ύπνο νωρίς», απλώς δεν δουλεύει.\nΣύμφωνα με τους ειδικούς, τα στάδια του ύπνου είναι πέντε. Ενα στάδιο είναι το REM - Rapid Eye Movement, που αλλάζει με την ηλικία.\nΟ ύπνος REM συνδέεται με τη διαδικασία μάθησης. Κατά τη διάρκεια του ύπνου REM oνειρευόμαστε. Συνήθως ο ύπνος REM καταλαμβάνει το 20-25% του ύπνου ενός ενήλικα - περίπου 90 με 120 λεπτά.\nΣυνήθως μπαίνουμε στο στάδιο REM στα 70 με 90 λεπτά αφού κοιμηθούμε. Αν δεν έχουμε επαρκή ώρα ύπνου REM ξυπνάμε κουρασμένοι.\nΕρευνες δείχνουν ότι η έλλειψη ύπνου REM μπορεί να επιδράσει αρνητικά στην ικανότητα μάθησης.\n► Πηγή: theconversation.com\nΠροβλήματα ύπνου σε Ελληνες εφήβους\nΣύμφωνα με την έρευνα της Ιατρικής Σχολής σε 1.370 μαθητές Γυμνασίου-Λυκείου:\n16% των μαθητών νιώθουν κουρασμένοι όταν ξυπνάνε\n12% έχουν δυσκολία να κοιμηθούν\n96% έχουν τουλάχιστον μία ηλεκτρονική συσκευή στην κρεβατοκάμαρά τους\n84% έχουν ανοιχτό το κινητό το βράδυ, γιατί το χρησιμοποιούν ως ξυπνητήρι\n54% παραδέχονται ότι χρησιμοποιούν ηλεκτρονική συσκευή, αφού κλείσουν τα φώτα\n56% των κοριτσιών και 41% των αγοριών νιώθουν υπνηλία τη διάρκεια της ημέρας\n66% των μαθητών τις καθημερινές κοιμούνται μεταξύ 11 και μία τη νύχτα. Ο ένας στους πέντε κοιμάται μετά τη μία μετά τα μεσάνυχτα\nΤο 56% των κοριτσιών κοιμούνται μετά τη μία έναντι 39% των αγοριών\nΤις καθημερινές το 71% των κοριτσιών και το 77% των αγοριών ξυπνάνε μεταξύ 7 π.μ. και 8 π.μ., ενώ τα Σαββατοκύριακα τα περισσότερα παιδιά ξυπνάνε μετά τις 10 π.μ.\nΤο 44% των κοριτσιών και το 26% των αγοριών ξυπνάνε μεταξύ 10 π.μ. και 12 το μεσημέρι, ενώ το 38% των κοριτσιών και το 42% των αγοριών ξυπνάνε μεταξύ 12 και 3 μ.μ.\n➪ Ελένη Λαζαράτου\nκαθηγήτρια Παιδοψυχιατρικής στην Α’ Ψυχιατρική Κλινική του Πανεπιστημίου Αθηνών, στέλεχος του Εργαστηρίου Υπνου, με υπεύθυνο τον ψυχίατρο Δ. Δικαίο\nΘετικά βλέπει τις προτάσεις του υπουργείου Παιδείας για μετατόπιση του σχολικού ωραρίου η επιστημονική κοινότητα, λέει στην «Eφ.Συν.» η καθηγήτρια Παιδοψυχιατρικής Ελένη Λαζαράτου.\n«Ο ύπνος στην εφηβεία έτσι κι αλλιώς βιολογικά αλλάζει. Βραχύνεται και μετατοπίζεται. Εκεί που τα παιδιά πάνε για ύπνο 9.30 με 10 μ.μ., οι έφηβοι τείνουν να κοιμούνται στις 11 τη νύχτα ή και αργότερα. Ενα άλλο ζήτημα, πέρα από το βιολογικό, είναι η υπερφόρτωση των παιδιών με εκπαιδευτικά καθήκοντα και η αύξηση της χρήσης ηλεκτρονικών μέσων. Το φως που εκπέμπει η οθόνη του κινητού ή του υπολογιστή προσομοιάζει με το φως της ημέρας, άρα δεν εκκρίνει την απαραίτητη μελατονίνη ο οργανισμός».\nΗ κ. Λαζαράτου συμμετείχε σε πλήθος ερευνών για τα προβλήματα ύπνου των Ελλήνων εφήβων, με πιο πρόσφατη έρευνα που διεξάχθηκε σε δείγμα 1.370 μαθητών Γυμνασίου και Λυκείου το 2015. «Το πρόβλημα έλλειψης ύπνου μεγιστοποιείται στους μαθητές Λυκείου, ιδίως σε όσους προετοιμάζονται για Πανελλήνιες», καταλήγει «Η ημέρα των παιδιών είναι καλυμμένη από μαθήματα και φροντιστήρια, με αποτέλεσμα να έχουν χρόνο για διάβασμα μόνο τη νύχτα. Είναι ενδεικτικό στην έρευνά μας ότι τα προβλήματά ύπνου τα παρουσιάζουν οι καλοί μαθητές που κοιμούνται χειρότερα».\n➪ Δρ Νάνσυ Παπαθανασίου\nκλινική ψυχολόγος και διδάσκουσα στο ΕΚΠΑ με εξειδίκευση στην Αναπτυξιακή Ψυχοπαθολογία και την Ψυχική Ανθεκτικότητα\n«Για τα παιδιά του Δημοτικού είναι δευτερεύον, για τους εφήβους όμως είναι σημαντικό να έχουν παραπάνω χρόνο για ύπνο. Δεν κοιμούνται μέχρι αργά το πρωί για να εκνευρίσουν τους γονείς τους, αλλά επειδή πράγματι το χρειάζονται. Αναπτυξιακά, το πολύ πρωινό ξύπνημα δεν τους βοηθάει. Ειδικά αν σκεφτούμε τα παιδιά που ζουν σε μεγάλες πόλεις, όπου οι αποστάσεις είναι εξίσου μεγάλες. Για να είναι στο σχολείο στις 8 το πρωί θα πρέπει να ξυπνήσουν στις 6.30, που σημαίνει ότι στις 22.30 θα πρέπει ήδη να κοιμούνται», δηλώνει στην «Εφ.Συν.» η ψυχολόγος Νάνσυ Παπαθανασίου, προσθέτοντας ότι η συσσωρευμένη, χρόνια κούραση που παρατηρείται στους εφήβους δεν οφείλεται μόνο στο πρωινό ξύπνημα, αλλά και στο εκπαιδευτικό σύστημα, το οποίο ωθεί τα παιδιά στα όριά τους. «Το ζητούμενο είναι να φτιάξουμε ένα εκπαιδευτικό σύστημα που να συμβαδίζει με τις αναπτυξιακές και γνωστικές ανάγκες των παιδιών. Να μην τα εξαντλούμε ούτε σωματικά ούτε πνευματικά, από πλευράς διαβάσματος, ώστε να μην έχουμε φοιτητές που καταρρέουν και εξαφανίζονται από τη Σχολή στο πρώτο έτος - στην καλύτερη περίπτωση - με ό,τι συνέπειες έχει αυτό», καταλήγει.\n➪ Μιχάλης Παπαδόπουλος\nδρ Εκπαιδευτικής Ψυχολογίας, εμπειρογνώμονας σε θέματα της σχολικής ζωής από την UNESCO, την Ευρωπαϊκή Ενωση, το Διεθνές Παρατηρητήριο για τη Βία στο Σχολείο και το γαλλικό υπουργείο Παιδείας\n«Ο εγκέφαλός μας χρειάζεται κάποια ώρα για να φύγει από τα όνειρα και να επανέλθει στη λογική και την πραγματικότητα. Τα παιδιά πρέπει να παίρνουν ευχαρίστηση από τη μάθηση και όσα τους προσφέρει το σχολείο και όχι να το αντιμετωπίζουν σαν κάτι καταναγκαστικό. Δεν πρέπει να τους φεύγει ο ενθουσιασμός, ο έρωτας για τα μαθηματικά ή τη γλώσσα, για τη συνάντηση με τους συμμαθητές τους».


Έχει περάσει αρκετός καιρός απ’ την τελευταία φορά που είδαμε τον Daniel Craig να υποδύεται τον James Bond στο Spectre, ενώ η ημερομηνία προβολής του «Bond 25» έχει αναβληθεί ουκ ολίγες φορές μέχρι και σήμερα. Παρόλα αυτά, μετά την ανακοίνωση του νέου σκηνοθέτη Cary Joji Fukunaga, η ταινία επιτέλους αναμένεται σχετικά… σύντομα.\nΠριν από λίγες ημέρες, δόθηκαν στη δημοσιότητα και τα πρώτα πλάνα πίσω απ’ τις κάμερες της νέας ταινίας του 007, όπου βλέπουμε τον James Bond στην εξωτική Τζαμάικα. Στο teaser διάρκειας ενός λεπτού βλέπουμε τον αγαπημένο πράκτορα να οδηγεί ένα Land Rover Defender και να κρατάει στα χέρια του αυτό που θα μπορούσαμε να αποκαλέσουμε τεράστιο όπλο.\nΧαρακτηριστικά, ο επίσημος λογαριασμός του James Bond στο Twitter έγραψε ότι: «Στο σκηνικό για το #Bond25: Τζαμάικα. Δείτε τον σκηνοθέτη Cary Fukunaga, τον Daniel Craig (James Bond #007), τον Jeffrey Wright (Felix Leiter) και την Lashana Lynch (Nomi) σε αυτά τα πρώτα πλάνα πίσω απ’ τις κάμερες, από τα πρόσφατα γυρίσματα στην Καραϊβική».\nΔείτε τις πρώτες εικόνες απ’ το Bond 25\nΑξίζει, όμως, ν’ αναφερθεί ότι ο τίτλος Bond 25 δεν είναι ο επίσημος τίτλος της ταινίας, καθώς παρά τις πληροφορίες που ανακοίνωσαν οι συντελεστές τον Απρίλιο, επέλεξαν αυτόν να μην μας τον ανακοινώσουν. Φυσικά, έχουν διαρρεύσει αρκετοί τίτλοι όπως το «Shatterhand» και το «Eclipse», αλλά αυτοί δεν είναι οι επίσημοι. Μάλιστα, αμέσως μετά την κυκλοφορία του teaser διέρρευσε ακόμη ένας: «A Reason To Die». Η φωτογραφία που διέρρευσε στο Twitter, δείχνει τον τίτλο σε κάτι χαρτιά, ενώ σ’ αυτόν διακρίνεται και το 007. Ωστόσο, στην ίδια φωτογραφία απεικονίζεται κι ένα κόκκινο Χ, που πιθανόν να σημαίνει ότι ο συγκεκριμένος τίτλος απορρίφθηκε κι έτσι θα πρέπει να περιμένουμε μέχρι να ανακοινωθεί κι επίσημα ο τίτλος της πολυαναμενόμενης νέας ταινίας του James Bond.\nΤι άλλο γνωρίζουμε μέχρι στιγμής; Τον Μάιο, ο Daniel Craig τραυματίστηκε κατά τη διάρκεια των γυρισμάτων στον αστράγαλό του, με αποτέλεσμα στη συνέχεια να υποβληθεί σε χειρουργική επέμβαση. Λίγες εβδομάδες αργότερα, στις αρχές Ιουνίου, μια ελεγχόμενη έκρηξη κατά τη διάρκεια των γυρισμάτων προκάλεσε έναν «ελαφρύ» τραυματισμό σε μέλος του καστ και προκάλεσε υλικές ζημιές στα Pinewood Studios, στο Buckinghamshire.\nΠαρά τις δυσκολίες, λίγο καιρό αργότερα, ο επίσημος λογαριασμός Bond στο Twitter ανέβασε μια φωτογραφία με τον Craig να έχει επιστρέψει δυναμικά στις προπονήσεις του και να ετοιμάζει και την επιστροφή του στα γυρίσματα.\nΠότε αναμένεται η ταινία να κάνει πρεμιέρα στους κινηματογράφους και ποιοι είναι στο καστ; Η ταινία αναμένεται να προβληθεί στις κινηματογραφικές αίθουσες της Βρετανίας στις 3 Απριλίου του 2020 και στις 8 Απριλίου στις ΗΠΑ.\nΣτο καστ όπως ανακοινώθηκε κατά τη διάρκεια της συνέντευξης Τύπου που παραχωρήθηκε τον Απρίλιο, στην Τζαμάικα, εκτός απ’ τον Craig θα δούμε επίσης τους Ralph Fiennes, Jeffrey Wright, Naomie Harris, Ben Whishaw, Rory Kinnear και Lea Seydoux, η οποία επιστρέφει στον ρόλο της Dr. Madeleine Swann. Υπενθυμίζεται ακόμη ότι στο Bond 25, στον ρόλο του «κακού» θα δούμε τον Rami Malek, ο οποίος όπως είχε δηλώσει θα φροντίσει να μην κάνει τόσο εύκολη τη διαδρομή του James Bond!\nΠοιο αμάξι θα οδηγήσει ο Daniel Craig στη νέα ταινία; Το αμάξι του Bond στη νέα ταινία θα είναι η… Aston Martin Valhalla. Το υβριδικό αυτοκίνητο με έναν υπερτροφοδοτούμενο V6 κινητήρα, το οποίο αγγίζει μέχρι τους 1.000 ίππους.\nNEWS: The Aston Martin Valhalla: AM-RB 003 continues ‘V’ car tradition.https://t.co/vM3SD2Ks9Y pic.twitter.com/Vm3J6TeyOH\nPrevious article4 προϊόντα για το νεσεσέρ των διακοπών\nNext articleKiehl’s Loves Greece\n0 replies on “Όλα όσα γνωρίζουμε μέχρι στιγμής για το Bond 25”


Ναι είμαι πολύ ανάγωγος κύριε Ερντογάν: Δεν σέβομαι όσους φωνάζουν ο Αλλάχ είναι μεγάλος… | The 500 euros\n16/12/2018 by insertbrainhere\nΤου ΣΕΝΕΡ ΛΕΒΕΝΤ….Συνεργασία με τις ΑΠΟΨΕΙΣ και την HELLAS JOURNAL\nΜε αποκάλεσες ανάγωγο κύριε Ρετζέπ; Έχεις δίκαιο. Είμαι ανάγωγος. Και μάλιστα πάρα πολύ. Δεν πήρα καθόλου αγωγή από την μητέρα και τον πατέρα μου. Δεν μου έμαθαν να λέω ψέματα. Να κλέβω. Δεν μου έμαθαν να συκοφαντώ.\nΟ πατέρας μου φορούσε παντούφλες όταν επέστρεφε από το παντοπωλείο στο σπίτι. Επειδή δεν είχαμε χρήματα να πάρουμε νέες μπότες, στο σπίτι μας δεν υπήρχαν κουτιά από μπότες. Γι’ αυτό δεν ήξερε ότι έπρεπε να κρύβει χρήματα μέσα στα κουτιά από μπότες. Είμαι ανάγωγος επειδή ούτε αυτό μου το έμαθε ο πατέρας μου. Δεν μου είπε «γιε μου αν αποκτήσεις πολλά χρήματα, φύλαξέ τα σε κουτιά από μπότες».\nΑγαπούσε πολύ τον Μουσταφά Κεμάλ. Γι’ αυτό ονόμασε τα πρώτα του δύο παιδιά Μουσταφά και Κεμάλ. Δεν είπε ποτέ ότι εκείνος ήταν μέθυσος. Γι’ αυτό και δεν μπόρεσα ποτέ να μάθω την αξία του σουλτάνου Αμπντουλχαμίτ, ο οποίος πλάγιασε με περισσότερα από διακόσια μικρά κορίτσια. Ειδικά την αξία των χατζήδων, των μουλάδων και των χοτζάδων δεν την έμαθα ποτέ. Αν την ήξερα, μήπως δεν θα είχα αγωγή όπως εσύ;\nΑλλά δεν μου την έμαθαν. Είμαι ανάγωγος επειδή δεν ξέρω ότι οι γυναίκες πρέπει να είναι δούλες των ανδρών. Τα κορίτσια πρέπει να καλύπτονται μέχρι τα μάτια τους. Δεν πρέπει να φαίνονται καν τα μαλλιά τους και η άκρη των νυχιών τους. Δεν πρέπει να υψώνουν καθόλου την φωνή τους μπροστά στους άνδρες. Όταν επιστρέψουν από την δουλειά στο σπίτι πρέπει να τους πλένουν τα πόδια, να ετοιμάζουν το τραπέζι. Αν ως επιβράβευση γι’ αυτό φάνε και μερικά χαστούκια, είναι αποδεχτό, έτσι;\nΚοίτα, επειδή δεν τα ξέρω όλα αυτά, είμαι πολύ ανάγωγος. Αντί να πηγαίνω πέντε φορές στο τζαμί, διαβάζω βιβλία. Και επιπλέον, πολύ ανάγωγα βιβλία. Διαβάζω όχι μόνο Milan Kundera, αλλά και Henry Miller. Παρακολουθώ τον ανήθικο και ξεδιάντροπο Παζολίνι. Πίνω ποτό στο τραπέζι με το φαγητό. Μου αρέσουν οι φωτογραφίες του Μουσταφά Κεμάλ που πίνει ρακί και καπνίζει.\nΛατρεύω την Nicole Kidman. Βρίσκω την Ιταλίδα πορνοστάρ Τσιτσιολίνα, που εξελέγη βουλευτής, πιο αποδεχτή από τον Μπους, τον Τραμπ και την Μέρκελ. Διότι είμαι ανάγωγος. Δεν αποδίδω στην σημαία την αξία που αποδίδω σε μια ζωγραφιά που έκανε ένα παιδί δημοτικού με λαδομπογιά και απεικονίζει νεκρή φύση. Επειδή είμαι ανάγωγος αντιτίθεμαι έντονα στην καταστροφή των ελαιώνων και των πεύκων και στο βάψιμο του βουνού με σημαία. Μου αρέσουν τα ερωτικά ποιήματα, όχι τα ποιήματα ηρωισμού.\nΕίμαι τόσο ανάγωγος που ουδέποτε ήταν σπαθιά μου οι μιναρέδες, κράνος μου οι θόλοι και στρατόπεδά μου τα τζαμιά. Φταίει ο πατέρας μου, όχι εγώ. Μόνο από μπαϊράμι σε μπαϊράμι πήγαινε στο τζαμί. Εμένα δεν με έπαιρνε. Μεγάλωσα με τόσο ανάγωγο τρόπο που πολύ αργά έμαθα ότι δεν απαγορεύεται ένας πατέρας να νιώθει ηδονή έναντι της κόρης του, ότι άνδρας δάσκαλος δεν μπορεί να διδάξει ένα κορίτσι επτά χρόνων, ότι ένα κορίτσι τριών χρόνων δεν μπορεί να εμφανιστεί με τα εσώρουχα μπροστά στον θείο της, ότι η θρησκεία μας δεν ανακατεύεται στο γάμο με την μητέρα και ότι ο σύζυγος μπορεί να έρθει σε συνουσία με την σύζυγό του αφού αυτή πεθάνει.\nΤο έμαθα από κάποιους με αγωγή όπως εσείς. Ήμουν πολύ θυμωμένος με τους βιαστές και αυτό έπαιξε σημαντικό ρόλο στην έλλειψη αγωγής μου. Αχ, μακάρι να μου θυμίζατε ενωρίτερα ότι είμαι ανάγωγος. Αν είχα και εγώ την αγωγή που πήρατε εσείς, θα καταλάβαινα ότι ο βιαστής δεν είναι κακός άνθρωπος όπως νόμιζα και θα τον συγχωρούσα σε περίπτωση που παντρευόταν το θύμα του. Είμαι πολύ ανάγωγος, πάρα πολύ. Δεν ξέρω κανένα κεφάλαιο από το Κοράνι που διδάσκεται υποχρεωτικά στα σχολεία.\nΠοτέ δεν σκέφτηκα να πάω στην Κάαμπα για να πετροβολήσω τον διάβολο. Ποτέ δεν επέδειξα την ευγένεια που επιδείξατε εσείς προς τους Σαουδάραβες βασιλιάδες που έχουν αγωγή. Δεν έμαθα να σας ευγνωμονώ επειδή μας απελευθερώσατε στην Κύπρο. Αν ήμουν μαθητής του Τζουμπελί Αχμέτ Χότζα ίσως να είχα αγωγή όπως εσείς, αλλά ο δικός μου δάσκαλος ήταν ο Ζεϊνέλ Μπέι. Ο διευθυντής Μπαλμάν Μπέι του έλεγε «παίξε το κουδούνι σου». Και εκείνος το έπαιζε. Είναι τόσο ανάγωγος που θα έβγαζα άλλα νοήματα από αυτό. Ήμουν ερωτευμένος με την Αφροδίτη. Διότι δεν ήξερα τι πόρνη ήταν.\nΑντιλήφθηκα την κατάσταση όταν ο βρομερός Εγγλέζος αποκάλεσε το νησί μας «η πόρνη της Μεσογείου». Δεν έβλεπα με καθόλου κακό μάτι όσους επειδή σφίγγονταν ουρούσαν κάπου. Ακόμα θυμάμαι με αγάπη τις γυναίκες στην Οδό Τανζιμάτ που μιλούσαν βρίζοντας σαν άνδρες. Γιατί; Διότι είμαι ανάγωγος. Δεν ξέρω ότι λέγεται απελευθέρωση η κατοχή.\nΔεν θεωρώ γιορτή τις 20 Ιουλίου και δεν την γιορτάζω. Δεν βλέπω τους Κύπριους ως εχθρούς. Δεν μου αρέσουν οι φωνές ότι «δεν πεθαίνουν οι πεσόντες, δεν μοιράζεται η πατρίδα». Δεν σέβομαι όσους φωνάζουν ο Αλλάχ είναι μεγάλος και πάνε να σκοτώσουν ανθρώπους. Όταν πεθάνω δεν θέλω ιμάμη. Δεν θέλω ναμάζι, δεν θέλω προσευχές. Θέλω να καώ. Να σκορπιστούν οι στάχτες μου στην θάλασσα. Να είμαι ανάγωγος και όταν θα πεθάνω. Να σκάσουν οι διάβολοι!…πηγη\n← Previous Post Αλβανικός Αττίλας στη Βόρειο Ήπειρο – Εισβολή στις περιουσίες για εκτοπισμό Ελλήνων\nNext Post → Ώρα αποτροπής απέναντι στην Τουρκία, η διεκδίκηση της Κρήτης δυστυχώς είναι μόνο η αρχή


Χρήσιμες Ιστοσελίδες (2η σελ.)\nΑν θέλετε να καταχωρίσουμε και τη δική σας ιστοσελίδα, επικοινωνήστε και δώστε μας τον τίτλο, τη διεύθυνση Url, και μία σύντομη περιγραφή τού τι είναι η ιστοσελίδα και τι σκοπούς έχει.\nΚέντρο Ημέρας ΑμΕΑ Λαμίας\nΗ Ιστοσελίδα του Κέντρου Ημέρας ΑμΕΑ Λαμίας όπου μπορείτε να ενημερωθείτε για το κοινωνικό έργο του Κέντρου και να βρείτε και άλλες σχετικές πληροφορίες\nΤο ηλεκτρονικό περιοδικό e-telescope ξεκίνησε τη λειτουργία του το καλοκαίρι του 2001.\nΕίναι μια ερασιτεχνική προσπάθεια η κεντρική ιδέα της οποίας ήταν και είναι η αποτύπωση στο ηλεκτρονικό χαρτί, ιδεών, απόψεων και θέσεων σε μια σειρά από θέματα, επίκαιρα και μη.\nΤο Project Archive είναι ένας δικτυακός τόπος που έχει ως στόχο του τη δημοσίευση μελετών, δοκιμίων και πηγών σε θεματικές ενότητες που σχετίζονται με κάθε όψη του πολιτισμού.\nΜηνιαία έκδοση για τον Πολιτισμό.\nΈνα πολύ αξιόλογο περιοδικό, σε έντυπη και ηλεκτρονική μορφή, που αξίζει να διαβάσετε ή να επισκεφτείτε.\nH protia.gr είναι ένα από τα καλύτερα φοιτητικά περιοδικά που έχουμε δει, τόσο από άποψη ποιότητας, όσο και από άποψη λειτουργικότητας και συνεχούς ενημέρωσης. Η ιστοσελίδα, η οποία διαθέτει και φόρουμ, αποτελεί το σημείο συνάντησης για τους Ηλεκτρολόγους - Μηχανικούς στο διαδίκτυο.\nΤο π@π@κι είναι ένα πρωτότυπο ηλεκτρονικό περιοδικό του Δημοσιογραφικού Εργαστηρίου του Τμήματος Επικοινωνίας, Μέσων και Πολιτισμού του Παντείου Πανεπιστημίου.\nH ιστοσελίδα των φοιτητών του Πανεπιστημίου του Πειραιά\nΤο GreekLaws.com είναι η ιστοσελίδα των φοιτητών της Νομικής Σχολής.\nΗ ιστοσελίδα www.mycampus.gr έχει δημιουργηθεί από την ίδια ομάδα φοιτητών που τα τελευταία χρόνια εκδίδει το μοναδικό μηνιαίο φοιτητικό περιοδικό της χώρας, το IQ magazine.\nΠρόγραμμα "Περσεύς" (Perseus Project)\nΗ ιστοσελίδα - Βίβλος για κάθε συνειδητοποιημένο φοιτητή της Φιλοσοφικής. Εδώ μπορείτε να βρείτε οποιοδήποτε κείμενο της αρχαίας ελληνικής και λατινικής γραμματείας από Πλάτωνα μέχρι Αππιανό και από Βιργίλιο μέχρι Σουητώνιο. Επίσης μπορείτε να έχετε και μετάφραση στα αγγλικά. Έχετε τη δυνατότητα να κατεβάσετε όποιο χωρίο θέλετε, ακόμη και σε αρχαία ελληνική γραμματοσειρά και να διαβάσετε πλήθος παραπομπών και κριτικών υπομνημάτων. Επίσης υπάρχουν αμέτρητοι κατάλογοι αγγείων, έργων τέχνης, μουσείων κτλ. Απλώς ...εκπληκτική! Μία σελίδα που θα έπρεπε να μας βάζει σε περισυλλογή τους εν Ελλάδι, καθώς δημιουργήθηκε στην άλλη πλευρά του Ατλαντικού, στο μακρινό Tufts University.\nNuntii Latini (Δελτίο Ειδήσεων στα ...Λατινικά!)\nΕίστε λάτρης του Σαλλούστιου και του Κικέρωνα και οι ειδήσεις με τον Αιμίλιο Λιάτσο ή το Lary King σας φαίνονται πολύ ...πεζές; Ε, τότε διαβάστε τις στα ...λατινικά. Μπορείτε επίσης να ακούσετε ζωντανό ραδιοφωνικό δελτίο nuntii latini στη γλώσσα των cives Romani. Η σελίδα είναι φινλανδική, οπότε, αν δεν ξέρετε καλά λατινικά, καλόν είναι να έχετε δίπλα σας τον ...Τσακαλώτο ή το τηλέφωνο του κ. Κουτρούμπα.\nΧρωστάτε Ιστορία της Τέχνης Α' (Αναγέννηση) ή/και Β' (Μπαρόκ - Ροκοκό) αλλά για τον οποιοδήποτε λόγο δεν καταφέρατε να παρακολουθήσετε τις παραδόσεις και δεν ξέρετε από που να βρείτε φωτογραφίες για τα έργα τέχνης; Μην αγχώνεστε. Κάντε κλικ εδώ. Η Αρτεμισία Gentileschi και οι αδελφοί Le Nain σας περιμένουν\nΑναρίθμητα περιοδικά ιστορίας ψάχνουν ...ιστορικό. Κάντε κλικ και απολαύστε τα.\nΙστοσελίδα σχετικά με τη μυθολογία\nΛογοτεχνικό περιοδικό και πύλη για λογοτεχνικά θέματα\nΑπίστευτος κατάλογος με ελληνική και ευρωπαϊκή λογοτεχνία\nΛίστα με διάφορα περιοδικά επιστημονικής φαντασίας\nΚατάλογος διδακτορικών διατριβών και επιστημονικών περιοδικών.\nΤα πάντα σε Λεξικά\nΦεύγετε εσπευσμένα για μεταπτυχιακό στην Ελβετία και πρέπει να μεταφράσετε το βιογραφικό σας στα γαλλικά, ιταλικά και γερμανικά; Κανένα πρόβλημα. Είχατε πάντοτε καημό να μάθετε πως το λέν' το "σ' αγαπώ" στη γλώσσα των Εσκιμώων Ινουίτ; Και πάλι κανένα πρόβλημα. Κατεβάστε δωρεάν όποιο λεξικό θέλετε (π.χ. από Νορβηγικά σε Κορεάτικα) και καλή μετάφραση.\nΤι πάει να πει το ακρωνύμιο (π.χ. Ε.Κ.Π.Α., Φ.Π.Ψ. κτλ)\nΔιαβάσατε κάπου ότι προκηρύσσεται διαγωνισμός για θέση M.G.B. σε εταιρεία H.S.Ε.D. και ο υποψήφιος πρέπει απαραιτήτως να είναι κάτοχος Ph.D.SC. με γνώσεις J.F.T.P. και δεν καταλάβατε τίποτα; Δεν πειράζει. Εδώ μπορείτε να αποκρυπτογραφήσετε ακόμη και το πιο ακαταλαβίστικο αρκτικόλεξο (ακρωνύμιο).\nΑρχαία και βυζαντινή γραμματεία (με συνδρομή της Ελλάδας ). Πρέπει να το επισκεφθείτε!\nΆτλας και πολύ καλό γεωγραφικό λεξικό\nΤο Αιγαίο κατά την 2η χιλιετία π.Χ.\nΤι εννοούσε ο Υπερείδης; (ανάλυση όρων της αρχαίας ρητορικής)\nΒιβλιογραφική βάση δεδομένων...\nΣυνδρομητική ιστοσελίδα του βιβλιογραφικού περιοδικού\nΚατάλογος διαδικτυακών τόπων σχετικά με το αρχαίο δράμα\nΑν ενδιαφέρεστε για την Παπυρολογία, εδώ είσαστε!\nΚατάλογος εκδεδομένων ελληνικών παπύρων\nΦΙΛΟΛΟΓΙΑ (Κλάδος: Γλωσσολογία)\nwww.linguistlist.org/main.html 17000 μέλη ακαδημαικοί και απλοί φίλοι της γλώσσας.Διαθέτει τις καλύτερς βιβλιογραφικές παραπομπές σε οτιδήποτε έχει σχέση με την γλώσσα\nwww.ilovelanguages.com 11 βασικές κατηγορίες γλωσσολογία, γλώσσες ,μετάφραση οργανισμοί κτλ\nwww.ethnologue.com Δημογραφικά στοιχεία για όλες τις γλώσσες του κόσμου. Αναζήτηση με βάση την χώρα ή την γλώσσα με εκτενέστατη βιβλιογραφία.\nwww.komvos.edu.gr συλλογή εργαλείων για τους διδάσκοντες την ελληνική γλώσσα συμπεριλαμβανομένων των λεξικών της κοινής νεοελληνικής της μεσαιωνικής ελληνικής δημώδους γραμματείας .\nwww.greeklanguage.gr Κέντρο Ελληνικής Γλώσσας.\nwww.serve.com/archaology/books/index.html Η μεγαλύτερη συλλογή αρχαιολογικών βιβλίων 7500 βιβλία αρχαιολογίας σε 80 κατηγορίες.\nhttp://entopia.future.easyspace.com/ Ειδικές μορφές αρχαιολογίας αλλά και στοιχεία για σπουδές στο αντικείμενο.\nhttp://archnet.asu.edu/archnet/ Διαδικτυακή πύλη αρχαιολογίας με τεράστια συλλογή ταξινομημένων ανά γεωγραφική περιοχή και θέμα ελεγμένων παραπομπών αρχαιολογικού ενδιαφέροντος.\nwww.archaeologyfieldwork.com Επαγγελματική διεύθυνση παρουσιαζόμενη ως η πιο οργανωμένη βάση για αναζήτηση εργασίας σε πανεπιστήμια, ιδρύματα και μουσεία. Προσφέρει και ευκαιρίες επαφής με άλλους αρχαιολόγους καθώς και πλούσιο φωτογραφικό υλικό προκύπτον από τους συνεργάτες της ιστοσελίδας οι οποίοι συμμετέχουν σε διεθνείς ανασκαφές.\nwww.hyperhistory.com Περισσότερα από 2000 αρχειά που καλύπτουν μια παγκόσμια ιστορία 3000 ετών ,φωτογραφικό υλικό παραπομπές και δυνατότητες αναζήτησης.\nwww.historynet.com Ταξινόμηση με βάση γεγονότα ή συνθήκες ζωής.Πηγές ιστορικού ενδιαφέροντος φωτογραφικό υλικό και άφθονες παραπομπές.\nwww.pbs.org/empires/thegreeks/ Με την χρήση του εργαλείου Flash -χωρίς όμως να είναι υποχρεωτική καθώς υπάρχει και η κανονική έκδοση της ιστοσελίδας-ο επισκέπτης μπορεί να περιηγηθεί στην Αρχαία Ελλάδα στην Ακρόπολη αλλά και σε λεπτομέρειες της τότε ζωής . Τρισδιάστατες απεικονίσεις ελληνικών ιστορικών μνημείων. Επιλογή ξενάγησης ως άνδρας, γυναίκα, Αθηναίος πολίτης ή σκλάβος.\nwww.sikyon.com/index.html Υλικό βασισμένο σε 9 μεγάλες αρχαίες πόλεις (Αθήναι, Σικυών, Σπάρτη, Ολυμπία, Δελφοί, ΄Αργος, Μυκήναι, Θήβαι, Κόρινθος).Ταξινομημένες ενότητες που περιλαμβάνουν στοιχεία για την τέχνη ,την Ιστορία ,τον πολιτισμό, τον αθλητισμό, τις εφευρέσεις ,την λογοτεχνία, κ.α\nwww.animalmummies.com Η ταρίχευση των ζώων στην αρχαιά Αίγυπτο\nwww.perseus.tufts.edu Tο Perseus Project αποτελεί μια πληρέστατη ηλεκτρονική βιβλιοθήκη αλλά και μια ιστορική και φιλολογική διαδικτυακή πύλη. Εκατοντάδες κείμενα και φωτογραφίες, χάρτες και online λεξικό. Κείμενα αρχαιών ελλήνων συγγραφέων ,περιγραφές για περισσότερα από 1500 πήλινα σκεύη και σκίτσα με φωτογραφίες ,περιγραφές κτισμάτων ,τοπογραφικά σχέδια ανασκαφών και πλήθος ψηφιακών εικόνων.\nwww.gesource.ac.uk/home.html 2500 παραπομπές στην βάση δεδομένων σχετικά με την γεωγραφία. Δημιούργημα του Resource Discovery Network (RDN www.rdn.ac.uk)\nNuntii Latini (Ειδήσεις στα λατινικά)\nBene venias in pagina nuntiorum latinorum\nOleum et operam non perdidit όποιος ήθελε να βελτιώσει τα λατινικά του και επισκέφτηκε αυτήν την ιστοσελίδα!\nΜεταφερθείτε στη Ρώμη των Αυγούστειων χρόνων\nΓερμανική βάση δεδομένων\nΕλληνικές ειδήσεις στα αγγλικά\nΦόρουμ και Chat\nΔωρεάν μαθήματα Aγγλικών On Line\nLa Tribune Hellenique\nΕλληνικές ειδήσεις στα γαλλικά\nDie Athener Zeitung\nΕλληνικές ειδήσεις auf deutsch\nΚατάλογος γερμανικών Μ.Μ.Ε.\nΦόρουμ και Chat σε Αγγλικά, Γερμανικά, Ισπανικά\nΕφημερίδα της περιοχής του Ρήνου\nΚατάλογος Ισπανικών Εφημερίδων, Καναλιών, Μ.Μ.Ε. κ.α.\nΙταλικά στο διαδίκτυο\n(η αγαπημένη μας) Κύπρος\nΙστοσελίδα σχετικά με την ποίηση από νέους ανθρώπους με καλλιτεχνικές ανησυχίες\nΔιαδικτυακός τόπος με λογοτεχνικά κείμενα από τους μεγαλύτερους λογοτέχνες και ποιητές της πατρίδας μας\nΈνα καθαρά λογοτεχνικό club που σας προσκαλεί να γίνετε μέλη του\nΗ πρώτη μεγάλη ανεξάρτητη προσπάθεια στο ελληνικό διαδίκτυο να καλυφθεί πλήρως και σοβαρά ο χώρος του σινεμά και του dvd\nAπάντηση/αντίσταση στην in vitro ευγονική... Το Ι.Π.Δ. είναι ίδρυμα μη κερδοσκοπικό με κοινωνικοπολιτική διάθεση\nΙστοσελίδα αφιερωμένη στον πανεπιστημιακό δάσκαλο Λιαντίνη.\nΗ Γραφή & Αστρονομία στους Maya\nΤα μαθηματικά στην Αρχαιότητα\nΗ Ιστορία του Ισλάμ\nΕνδιαφέρουσα περιήγηση στον Ισλαμικό πολιτισμό και τις πηγές ιστορίας του Ισλάμ\nΜάθετε τα πάντα για τους Γαλαξίες και τα Αστρικά Νεφελώματα\nΙστοσελίδα Τουρκικής προπαγάνδας και φανατισμού\nΉτοι «οι σφαγές που διέπραξαν οι Έλληνες», «Ελλάδα και Τρομοκρατία», «πόσο καλοί υπήρξαν οι Τούρκοι ανά τους αιώνες» και άλλες «αντικειμενικές» (;) ιστορικές προσεγγίσεις). Συμπέρασμα: ο εθνικισμός (με την κακή έννοια) δυστυχώς αποτελεί νοοτροπία ορισμένων (μακάρι λίγων) και στις δύο πλευρές του Αιγαίου…\nΧρήσιμες Ιστοσελίδες (2η σελ.)-->


syrostoday.gr - Επικαιρότητα - Με ήττα έκλεισε η τελευταία φετινή παράσταση στην Σύρο για τον Φοίνικα ΟΝΕΧ\nΦοίνικας ΟΝΕΧ - ΠΑΟΚ 1-3 (17-25,25-20,18-25,15-25)\nΟ ΠΑΟΚ πέρασε με καθαρό τρίποντο από τη Σύρο (3-1 τον Φοίνικα) και προσπέρασε τον Παναθηναϊκό στη μεταξύ τους μάχη για την τρίτη θέση έχοντας αγώνα περισσότερο.\nΗ ομάδα της Θεσσαλονίκης κυριάρχησε απόλυτα στον αγωνιστικό χώρο. Οι φιλοξενούμενοι εκμεταλλεύθηκαν στο έπακρο τις απουσίες του Φοίνικα που αγωνίστηκε χωρίς τους βασικούς Στερν, Ράιτς και Μπράουν και έφτασαν σε μία άνετη νίκη.\nΟ ΠΑΟΚ μπήκε φουριόζος στο ματς και με δύο σερί μπλοκ του Άγκανιτς έφτασε στο 6-11 στο πρώτου σετ. Οι παίκτες του Φοίνικα υπέπεσαν σε αρκετά λάθη, την στιγμή μάλιστα ποι οι παίκτες της ομάδας της Θεσσαλονίκης ήταν εκείνοι που είχαν ισχυρό κίνητρο για το ματς. Οι φιλοξενούμενοι προηγήθηκαν με 12-20 μετά από λάθος του Μήλη με τον ΠΑΟΚ να κατακτά το πρώτο σετ με χαρακτηριστική άνεση.\nΜε σερί λάθη των παικτών του ΠΑΟΚ και μπλοκ του Πρωτοψάλτη ο Φοίνικας προηγήθηκε με 10-8 με τους Θεσσαλονικείς να προσπερνούν με 10-11 με δύο σερί άσους του Ντεν Ντρις. Με μπλοκ του Μαρούλη ο Φοίνικας προηγήθηκε ξανά με δύο πόντους (15-13) ενώ έφτασε στο +4 (19-15) με άσο του Παπαγγελόπουλου. Η διαφορά παρέμεινε ψηλά με τον Φοίνικα να κατακτά το δεύτερο σετ με 25-20 μετά από επίθεση του Κουπόνο Φέι.\nΜε σερί πόντους από Εβάντρο και Ντεν Ντρις ο ΠΑΟΚ πήρε διαφορά (1-4) με το ξεκίνημα του δεύτερου σετ. Με μπλοκ του Κανέλλου ο ΠΑΟΚ έφτασε στο 7-13 με την ομάδα της Σύρου να μειώνει για το 10-13 με μπλοκ του Παπαγγελόπουλου και 12-14 με επίθεση του Φέι.\nΠαρόμοια ήταν η εικόνα και του τέταρτου σετ. Ο ΠΑΟΚ κατάφερε να πάρει τα ηνία με το ξεκίνημα χτίζοντας σταδιακά διαφορά και φτάνοντας στην άνετη κατάκτησή του.


10 ευρώ χαράτσι από την Attica Bank – Δανειολήπτες ενημερωμένοι και όχι απελπισμένοι\n10 ευρώ χαράτσι από την Attica Bank\nΤελευταία ενημέρωση περιεχομένου: 06-09-2011 --- 23:19\nΘέλω να παραπονεθώ στη σελίδα σας για το χαράτσι που πλήρωσα για την επιστροφή της Attica Gift card στη Τράπεζα Αττικής. Πρόκειται για…\nπροπληρωμένη κάρτα VISA που χρησιμοποιώ για αγορές στο Ίντερνετ μέσω PayPal. Η τράπεζα δεν με είχε ενημερώσει ότι με τη λήξη της κάρτας, παρακρατάει 10 ευρώ από το διαθέσιμο υπόλοιπο. Πράγματι, όταν πήγα να ανανεώσω την κάρτα, μου είπαν ότι δεν ανανεώνεται αλλά ότι πρέπει να ξεκινήσω τις διαδικασίες από την αρχή, εκδίδοντας καινούργια, και ότι θα χάσω 10 ευρώ από το υπόλοιπο, τα οποία παρακρατάει η τράπεζα!\nΌσον αφορά τις πληρωμές αγορών στο Ίντερνετ από το εξωτερικό (Ε.Ε.), μέσω τραπεζικού λογαριασμού (χωρίς PayPal), με ενημέρωσαν ότι χρεώνουν 7,50 ευρώ προμήθεια ανά πληρωμή/αγορά ακόμη και αν πρόκειται για μικροποσά όπως π.χ. 10 ευρώ. Απ’ό,τι γνωρίζω στην Ισπανία, οι τράπεζες δεν χρεώνουν πάνω από 3 ευρώ για την αντίστοιχη υπηρεσία.\nΦαίνεται ότι οι τράπεζες στην Ελλάδα προσπαθούν να κερδίσουν με αυθαίρετες χρεώσεις.\n← Μία ανάσα από το 90% οι πιθανότητες χρεοκοπίας της Ελλάδας….η οποία βρίσκεται σε οριακά επίπεδα\nΑνεξέλεγκτη χρεοκοπία στην Ελλάδα στα μέσα Δεκεμβρίου →


EFG Hellas Funding Limited Lower Tier I Capital | Eurobank\nEFG Hellas Funding Limited Lower Tier I Capital\nΟλοκληρώθηκε σήμερα με επιτυχία η διαδικασία έκδοσης υβριδικών καινοτόμων τίτλων με την μορφή προνομιούχων μετοχών (Lower Tier I Capital) ύψους €400 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias.\nΟλοκληρώθηκε σήμερα με επιτυχία η διαδικασία έκδοσης υβριδικών καινοτόμων τίτλων με την μορφή προνομιούχων μετοχών (Lower Tier I Capital) ύψους €400 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias.\nΟλοκληρώθηκε σήμερα με επιτυχία η διαδικασία έκδοσης υβριδικών καινοτόμων τίτλων με την μορφή προνομιούχων μετοχών (Lower Tier I Capital) ύψους €400 εκ. από την εταιρεία EFG Hellas Funding Limited, με έδρα το Jersey, θυγατρική της Τράπεζας EFG Eurobank Ergasias. Οι τίτλοι έχουν ημερομηνία έκδοσης 2.11.05 με διηνεκή διάρκεια, ρήτρα δικαιώματος πρόωρης εξαγοράς από τον εκδότη μετά τον δέκατο χρόνο και φέρουν την εγγύηση της Eurobank. Οι τίτλοι φέρουν σταθερό προνομιούχο μέρισμα για τα δέκα πρώτα έτη ίσο με 4,565% και στην συνέχεια ίσο με το τριμηνιαίο διατραπεζικό επιτόκιο του Ευρώ πλέον 222 μονάδων βάσης (2,22%) .Η έκδοση διατέθηκε στην Ελληνική και Ευρωπαϊκή Αγορά σημειώνοντας σημαντική επιτυχία. Οι τίτλοι θα είναι εισηγμένοι στο Χρηματιστήριο του Λονδίνου.\nΚύριοι ανάδοχοι της έκδοσης ήταν οι CSFB, Deutsche Bank, Merrill Lynch και UBS με συναναδόχους τo Ταχυδρομικό Ταμιευτήριο, την Eμπορική Τράπεζα και την Natexis BP.\nΗ παραπάνω έκδοση ενισχύει τα ίδια κεφάλαια και βελτιώνει τον συντελεστή φερεγγυότητας της Eurobank.


Aμαλιάδα: Ξεκίνησαν οι χορωδίες για παιδιά και ενήλικες στη δημοτική Βιβλιοθήκη - PatrisNews - Εφημερίδα Πατρίς Ηλείας\nAμαλιάδα: Ξεκίνησαν οι χορωδίες για παιδιά και ενήλικες στη δημοτική Βιβλιοθήκη\n26 Ιανουαρίου 2014 - 08:15 25 Δεκεμβρίου 2016 - 01:59 Δεν επιτρέπεται σχολιασμός στο Aμαλιάδα: Ξεκίνησαν οι χορωδίες για παιδιά και ενήλικες στη δημοτική Βιβλιοθήκη\n«Βαρεθήκατε να τραγουδάτε μόνος στην μπανιέρα σας; Ελάτε στη δική μας!», είναι το ευρηματικό σλόγκαν της Παπαχριστοπουλείου Δημοτικής Βιβλιοθήκης Αμαλιάδας, για να προσελκύσει παιδιά και ενήλικες στις νεοσύστατες χορωδίες που διοργανώνει αυτή τη χρονιά.\nΗ βιβλιοθήκη προχωρά στη σύσταση Μικτής Χορωδίας για ενήλικες και σύσταση Παιδικής Χορωδίας και ήδη πραγματοποιήθηκε η πρώτη συνάντηση και τα μηνύματα είναι άκρως ενθαρρυντικά.\nΣτο πρώτο «ραντεβού» η ανταπόκριση ήταν μεγάλη και αυτό έκανε τους ανθρώπους της βιβλιοθήκης να αισιοδοξούν για τη συνέχεια, αφού ο στόχος μέσα από τη δημιουργία των χορωδιών δεν είναι απλώς να προαχθεί η μουσική και το τραγούδι, αλλά να δοθεί διέξοδος στα παιδιά και τους ενήλικες, που αυτή την περίοδο βιώνουν δύσκολες στιγμές λόγω της οικονομικής κρίσης.\n«Πιστεύουμε στον πολιτισμό και αυτό το εκφράζουμε μέσα από τη μουσική και το τραγούδι. Όμως, δεν σταματάμε σε αυτό. Θέλουμε μέσα από τις χορωδίες, να δώσουμε και μήνυμα αισιοδοξίας στην κοινωνία, που δοκιμάζεται εξαιτίας της οικονομικής κρίσης. Ξέρουμε, ότι ο άνθρωπος ενδυναμώνεται μέσα από τη μουσική, ξεφεύγει από την καθημερινότητα, ‘ταξιδεύει’ σε άλλους κόσμους και ενδυναμώνει με αυτό τον τρόπο τον εαυτό του, προκειμένου να αντιμετωπίσει διαφορετικά τα προβλήματά του. Είναι ένας τρόπος αν θέλετε, να αντισταθούμε στη μιζέρια, να αποκτήσουμε άμυνες και να ξεπεράσουμε όσο πιο ανώδυνα γίνεται αυτό το σκόπελο. Η μουσική μπορεί να δώσει διέξοδο, παράγει πολιτισμό και εμείς θέλουμε να παραμείνουμε όρθιοι και δυνατοί αυτή την περίοδο» ανέφερε στο patrisnews.com η υπεύθυνη της βιβλιοθήκης κα Εύη Πάλλα- Χρονοπούλου.\nΠαράλληλα, η κα Χρονοπούλου επεσήμανε ότι μέσα από τη λειτουργία μίας χορωδίας επιτυγχάνεται και η συνοχή μεταξύ των μελών, δημιουργούνται φιλίες και όλοι λειτουργούν σαν ομάδα, κάτι που το χρειάζεται ιδιαίτερα η κοινωνία αυτή την εποχή.\nΥπεύθυνος για τις χορωδίες είναι ο μουσικός κ. Παντελής Πανδής και άμεσα θα ξεκινήσουν οι πρόβες, ενώ όσοι ενδιαφέρονται για συμμετοχή μπορούν να απευθύνονται στην Παπαχριστοπούλειο Βιβλιοθήκη.


Ερευνητές κατασκεύασαν κινητό τηλέφωνο χωρίς μπαταρία - PCMag Greece\n10/07/2017 8:11 μμ.\nΑξιοποιεί ενέργεια που συλλέγει από το περιβάλλον του, ενώ η κατανάλωσή του είναι εξαιρετικά χαμηλή.\nΟμάδα ερευνητών του Πανεπιστημίου της Ουάσιγκτον ανέπτυξε την πρώτη στον κόσμο συσκευή τηλεφωνίας που δεν χρειάζεται μπαταρία, αφού αφενός έχει εξαιρετικά μειωμένες ενεργειακές ανάγκες κι αφετέρου μπορεί να αντλεί ενέργεια από το περιβάλλον.\nΧάρη στις χαμηλές της ενεργειακές απαιτήσεις, η ιδιόμορφη συσκευή μπορεί να “φορτίζεται” είτε μέσω ραδιοκυμάτων που εκπέμπει μια ειδική βάση, είτε συλλέγοντας ηλιακή ενέργεια μέσω κατάλληλου συλλέκτη που ενσωματώνει.\nΜπορείτε να διαβάσετε περισσότερα για την ελπιδοφόρα τεχνολογία στο επίσημο blog post του Πανεπιστημίου της Ουάσιγκτον.


Οι οπαδοί της Άρσεναλ είναι οι πιο «ελκυστικοί» για τις γυναίκες στο Tinder - 25.09.2020, Sputnik Ελλάδα\nΈρευνα της ιστοσελίδας compare.bet αποκάλυψε ότι οι φίλαθλοι των «κανονιέρηδων» προσελκύουν περισσότερο τις γυναίκες στη γνωστή πλατφόρμα. 25.09.2020, Sputnik Ελλάδα\nποδόσφαιρο, tinder , άρσεναλ\n13:11 25.09.2020 (Ανανεώθηκε: 11:06 20.08.2021)\n© AP Photo / Alexander ZemlianichenkoΟπαδοί της Άρσεναλ στο ματς με την ΤΣΣΚΑ Μόσχας\nΑν νομίζετε πως η εμφάνισή σας, η φωτογραφία που έχετε στο προφίλ ή το βιογραφικό σας είναι αυτό που ελκύει τις γυναίκες στο Tinder, πλανάσθε.\nΟι οπαδοί της Λίβερπουλ ψηφίστηκαν οι πιο σέξι στην Premier League\n16 Ιουλίου 2019, 20:31\nH ιστοσελίδα compare.bet έκανε μια έρευνα βάζοντας το ίδιο προφίλ στο Tinder για 20 φορές και το μόνο που άλλαζε ήταν η αγαπημένη ομάδα με τη φανέλα της εκάστοτε ομάδας κάθε φορά.\nΚάθε λογαριασμός έκανε swipe σε 250 γυναίκες και οι 238 από αυτές είπαν «ναι» σε αυτόν που φορούσε φανέλα της Άρσεναλ.\nΓια κάποιο λόγο λοιπόν, οι οπαδοί των «κανονιέρηδων» είναι πιο ελκυστικοί για τις γυναίκες στη γνωστή πλατφόρμα για ραντεβού.\nΤην πρώτη 5άδα έκλεισαν κατά σειρά οι Λίβερπουλ, Μάντσεστερ Γιουνάιτεντ, Μάντσεστερ Σίτι και Λέστερ, ενώ στην τελευταία θέση με 161 ήταν η Σαουθάμπτον.


4 τροφές που δεν φανταζόμασταν ότι χαρίζουν επίπεδη κοιλιά - Unique By Ermes\nΟι τροφές που σας βοηθούν να χάσετε πόντους από την περιοχή της κοιλιάς\nΈχετε φουσκώσει ή νιώθετε ότι έχετε συσσωρεύσει λίπος στην κοιλιά; Μπορεί να μην έχετε πάρει κοιλιά αλλά να έχετε κάνει μια διατροφή που έχει προσθέσει πόντους στην περιοχή. Για να ξεφουσκώσετε ακολουθήστε μια διατροφή μας τις παρακάτω 4 τροφές:\nΤο γιαούρτι μπορεί να νιώθουμε ότι μας φουσκώνει κάποιες φορές όμως εμποδίζει την παραγωγή της ορμόνης κορτιζόλης, η οποία βοηθά στη συσσώρευση λίπους στην κοιλιά.\nΤο ελαιόλαδο περιέχει πολυακόρεστα λίπη που μειώνουν το αίσθημα πείνας αλλά και μια χημική ουσία που βοηθά στη διάσπαση του λίπους.\nΗ κατανάλωσή των δημητριακών ολικής άλεσης βοηθά στη καύση λίπους αλλά και θερμίδων.\nΤο αγγούρι έχει μόλις 45 θερμίδες και η κατανάλωση του σε βοηθά και να ξεπρηστείς από το φούσκωμα στην κοιλιά.


Μαλακτική κρέμα μαλλιών με εκχύλισμα ιβίσκου, πρωτεΐνη μεταξιού και προβιταμίνη Β5 - Eesome\nBREAKING Δωρεάν μεταφορικά για παραγγελίες άνω των €30!\n2311 822609 info@eesome.gr\nΤhe Instagram Edit\nΑρχική σελίδα / Mαλλιά / Κρέμα μαλλιών / Μαλακτική κρέμα μαλλιών με εκχύλισμα ιβίσκου, πρωτεΐνη μεταξιού και προβιταμίνη Β5\nΜαλακτική κρέμα μαλλιών με εκχύλισμα ιβίσκου, πρωτεΐνη μεταξιού και προβιταμίνη Β5\nΜία μαλακτική που θα ξεμπερδέυει τα μαλλιά σας αφήνοντας τα λεία, απαλά και χωρίς λιπαρότητα. Είναι ιδανική για όλους τους τύπους μαλλιών, λιπαρά/ξηρά/βαμμένα.\n92 σε απόθεμα\nΠαράδοση απο 1 έως 4 ημέρες\nΚωδικός προϊόντος: 10008 Κατηγορία: Κρέμα μαλλιών\nΜετά το λούσιμο των μαλλιών σας, ρίχνετε στο χέρι σας μία μικρή ποσότητα της μαλακτικής κρέμας και την απλώνετε σε όλο το μήκος των βρεγμένων μαλλιών σας. Αφήστε την κρέμα για 2 με 3 λεπτά. Στη συνέχεια ξεβγάλετε με νερό. Να αποφεύγεται η επαφή με τα μάτια. Για εξωτερική χρήση μόνο. Χρήση μόνο σε υγιή επιδερμίδα.\nΕκχύλισμα Ιβίσκου: Είναι πλούσιο σε φλαβονοειδή και πολυσακχαρίτες. Φημίζεται για την αντιφλογιστική και ενυδατική του δράση.Πρωτεΐνες μεταξιού: Σχηματίζουν ένα προστατευτικό φιλμ γύρω από την τρίχα βοηθώντας στη διατήρηση της υγρασίας.\nAqua, Cetearyl Alcohol, Dioleoylethyl Hydroxyethylmonium Methosulfate, Cetyl Alcohol, Biosaccharide gum-1, Hydrolyzed Silk Protein, Hibiscus Sabdariffa Extract, Helianthus Annuus (Sunflower) Seed Extract, Punica Granatum Seed Oil, Punica Granatum Fruit Extract, Glycerin, Butylene Glycol, Polyquaternium-37, Panthenol, Glycereth-7 Caprylate/Caprate, Ceteareth-20, Dicaprylyl Carbonate, Lauryl Glucoside, Phenoxyethanol, Sodium Benzoate, Potassium Sorbate, Benzoic Acid, Parfum, Limonene, Hexyl Cinnamal, Linalool.\nΣετ 4 προϊόντων: The Essentials\nΣετ 6 προϊόντων: Everlasting Beauty\nΜαλακτική Κρέμα με εκχύλισμα σπόρων σταφυλιού, λάδι φύτρας σιταριού και φυτική κερατίνη B5.\nΜαλακτικη Κρεμα με εκχύλισμα ροδιού, βιοτίνη B7\nThe Prelevic x eesome\nΤηλ: 2311 822609\nHosted and Powered by Simplyfine


Καταλήψεις στα δημαρχεία όλης της χώρας από την ΠΟΕ-ΟΤΑ αύριο! – 3Β Βάρη Βούλα Βουλιαγμένη\nΚαταλήψεις στα δημαρχεία όλης της χώρας από την ΠΟΕ-ΟΤΑ αύριο!\nΣε συμβολικές καταλήψεις στα δημαρχεία όλης της χώρας προχωρεί από τις 10 έως τη 1 το μεσημέρι της Τετάρτης η ΠΟΕ ΟΤΑ ως ένδειξη διαμαρτυρίας στις αλλαγές που προωθούνται στο ασφαλιστικό και στα μισθολόγιά τους.\nΚατά τη διάρκεια των κινητοποιήσεων οι δημοτικοί υπάλληλοι θα σταματήσουν να εργάζονται για να συμμετάσχουν στις δράσεις, τις γενικές συνελεύσεις και συγκεντρώσεις που θα πραγματοποιηθούν. Μένει στην πράξη βέβαια να αποδειχτεί αν θα εφαρμοστεί αυτό σε όλα τα δημαρχεία.\nΣημειωτέον ότι την επόμενη Πέμπτη, 12 Νοεμβρίου, η ΠΟΕ ΟΤΑ έχει ανακοινώσει ότι θα συμμετάσχει στην πανελλαδική απεργιά.\n«Τις τελευταίες ημέρες, διαπιστώνουμε οι εργαζόμενοι στην Τοπική Αυτοδιοίκηση πώς έχει ξεκινήσει μία επίθεση σε βάρος μας, που έχει να κάνει με την κατάργηση των Βαρέων και Ανθυγιεινών Επαγγελμάτων (Β.Α.Ε.), την κατάργηση της Κοινωνικής Ασφάλισης, την ιδιωτικοποίηση των υπηρεσιών, όπως της αποκομιδής των απορριμμάτων και της διάλυσης των υπηρεσιών των Ο.Τ.Α.. Συνεχίζει και η σημερινή συγκυβέρνηση την ακραία νεοφιλελεύθερη πολιτική που έχει ισοπεδώσει την Ελλάδα και την κοινωνία, αυξάνοντας τη φτώχεια, την εξαθλίωση και την ανεργία« σημειώνεται στην ανακοίνωση της ΠΟΕ ΟΤΑ.


Η ΦΑΡΜΑΚΟΓΛΩΣΣΑ ΚΙΡΚΗ: Ζάκυνθος: Η απίστευτη ιστορία με τη δήθεν επένδυση του Κατάρ Η «φούσκα» με την επένδυση του εμίρη, η εμπλοκή πολιτικών παραγόντων και οι άγνωστοι Αραβες που αγόρασαν 15.000 στρ. στη Ζάκυνθο. Το ιστορικό, οι ποινικές διώξεις και οι ένορκες βεβαιώσεις των εμπλεκόμενων.\nΖάκυνθος: Η απίστευτη ιστορία με τη δήθεν επένδυση του Κατάρ Η «φούσκα» με την επένδυση του εμίρη, η εμπλοκή πολιτικών παραγόντων και οι άγνωστοι Αραβες που αγόρασαν 15.000 στρ. στη Ζάκυνθο. Το ιστορικό, οι ποινικές διώξεις και οι ένορκες βεβαιώσεις των εμπλεκόμενων.\nΝα σημειωθεί ότι τα 70 αγροτικά στρέμματα που κληρονόμησε από την θεία του Σοφία ο κ. Γ. Χάρος, ουδέποτε τα πώλησε. Το σκηνικό αλλάζει τη Μεγάλη Εβδομάδα του 2014. Τότε ο κ. Γ. Χάρος εμφανίζεται να κάνει αποδοχή κληρονομιάς 15.000 στρεμμάτων, που δεν είχε αποδεχτεί ποτέ η θεία του Σοφία. Την ίδια μέραγίνεται η συμβολαιογραφική πράξη της πώλησης 14.500 στρεμμάτων δασικής έκτασης στην Pimana.